
SKELET HAYA DEN WAF Dl BARCADERA 

ACTUALMENTE tin algun trabou andando 
den haf di Barcadera. Na momento cu trabou 
tabata andando aparentemente a topa cu un 
skelet, cu nan ta pensa ta humano. E yamada 
a drenta pa 3.15 na warda di Polis Maritimo. 
E yamada cu a drenta ta papia di wesonan cu a 
wordo haya door di un trahado di un “sleephop- 
perzuiger” di e compania Boer B.V 
Ta trata di un barco cu via di pompnan grandi 
y motornan, ta chupa santo, ldei, etc., for di e 
suela di lama. Cerca di dump, na e costa di Bar- 
cadera pa medio di e pomp- y motornan grandi 
a haya parti di un skelet. Polis a bay na e toren 
di APA pa averigua un que otro. A papia cu asis- 
tente di e proyecto, e homber di inicial H. E1 a 
bisa cu e empleado a cont’e cu a aparato a chupa 
e skelet for di fondo. Nan no ta sigur cu ta skelet 
humano of di un animal pa cual a dicidi di yama 
Polis. Personal di BFTO (Bureau Forensisch 
Technische Onderzoek) a wordo poni na altura 
pa haci investigacion riba e wesonan haya, pa 
mira si ta weso humano of di un animal. 

AWETARDI, Garage Centraal na Sabana Blanco, a tuma 
lugar entrega di 8 auto nobo na Cuerpo Policial Aruba. 8 
vehiculo nobo marca Isuzu, 4 pick-up y 4 SUV Na augustus 
2017 Cuerpo Policial tabata buscando autonan nobo pa e 
departamentonan di trafico y planologia, pero tambe pa pa- 
truya. Nos coleganan policial mes a haci prueba di diferente 
marca di auto pa asina escohe esun mihor pa e cuerpo na au- 
gustus 2017. E marca Isuzu di Garage Centraal Aruba tabata 
esun cu a resalta miho. E autonan ta modifica pa e trabounan 
di pa Cuerpo Policial Aruba. 

Prome Minister Wever Croes: 

E contracto cu CITGO ta uno bastante fuerte 

AYERA un biaha mas Prome Min- 
ister Evelyn Wever Croes tabata na 
radio den e programa di Hans Geer- 
man unda cu el a papia riba e tema 
di refineria. 

Remarcabel tabata e noticia cu CIT- 
GO ta na Aruba pa papia cu Go- 
bierno. E pregunta ta: ken a pidi e 
reunion aki? Te cu recientemente a 
expresa cu no por a haya e hendenan 
di CITGO pa reuni pasobra tur ta 
cera. Esaki a causa strañesa pasobra 
un multinacional manera CITGO no 
ta laga un compania bay a la deriva. 

Pesey e pregunta cu hopi ta haci di 
con Gobierno di Aruba no a sinta 
cu e multinacional for di momento 
cu nan a sinta dia 17 di november, 

2018. E unico encuentro tabata esun 
pidi door di CITGO mes cu a bin an- 
uncia e “slow down” di e refineria, 
cual tabata un encuentro hopi breve 
y cu no a bay den detayes. 

Den e entrevista aki na radio mes 
por scucha e mandatario bisando di 
e refineria y e contracto cu Aruba a 
cera cu e multinacional. “E contracto 
aki ta uno bastante fuerte, aunke cu 
e no ta sirbi interes di Aruba comple- 
tamente, e ta un contracto bastante 
fuerte.” 

Pues e mandatario ta indica cu e ex- 
presion aki cu e contracto di berdad 
a percura pa Aruba no keda perhu- 
dica si CITGO dicidi di no sigui cu e 
proyecto. Esey ta motibo cu, segun el 
a bisa, “no por cuminsa frei cu otro 
hende (compania) pasobra lo haya 
problema cu CITGO”. 

Gobierno di Aruba a haci uzo di un 



Tur siman, segun el a bisa, tin 
un persona ta presenta inte- 
resa den tuma e refineria, 
pero cu esaki, no por haci 
nada awo pa no perde e 
derechonan cu Aruba 
tin den e contracto 
cera cu CITGO. 

“No por pone 
Aruba na riesgo 
di paga miyones 
y miyones na 
daño y perhu- 
icio. 


E delegacion 
cu ta na Aruba 
actualmente 
a reuni cu Re- 
fineria di Aruba 
cu ta un “follow up” 


compania di Abogado di New York, 
cu ta esun cu a analisa e contracto 
pa Gabinete Wever Croes y nan a 
bisa nan pa no renegocia e contracto 
cu ningun otro compania. Si mester 
haci algo, ta cu CITGO mester papia. 

E1 a indica cu Gobierno mester ta 
masha cauteloso pa no crea descon- 
fiansa cu por conduci na kiebro di e 
contracto, unda Aruba ta perde tur 
e beneficionan di e contracto fuerte 
aki cu tin cera cu e multinacional. 
“E Abogadonan a bisa nos cu no ta 
prudente na e momentonan aki pa 
Gobierno di Aruba papia cu ningun 
persona cu ta interesa den e refineria 
pasobra Aruba ta mara na e contrac- 
to cu CITGO. Nos no por duna nin- 
gun indicacion cu nos ta bay kibra 
e contracto cu CITGO.” 


di e encuentro unda cu a anuncia e 
“slow down”. Ta trata di e mesun 
personanan cu tabata na Aruba ante- 
riormente pa anuncia e “slow down”. 
Segun por a compronde di e manda- 
tario, e hendenan aki ta simplemente 
bin duna informacion di e situacion. 

Mientrastanto CITGO ta cumplien- 
do cu paga di e impuestonan cu nan 
mester paga, apesar cu nan no ta 
den operacion. Tambe nan ta cum- 
pliendo cu pago di huur di e instala- 
cionnan. Definitivamente CITGO ta 
cumpliendo den caha di Gobierno, e 
mandatario a bisa. 

Segun CAFT: 

Deificit di presupuesto 2018 mester ta mas abou cu esun di 2017 


FOR di 26 pa 28 di maart, Colegionan di Supervision 
Financiero tabata di bishita oficial na Hulanda. 

Motibo di e bishita aki tabata pa papia cu Secretario di 
Estado, Asuntonan Interior y Relacion di Reino, Minis- 
ter di Finanza y miembronan di Prome y Segundo Cam- 
ber, y un encuentro cu e Ministernan Plenipotenciario. 
Tambe nan a bishita Conseho di Estado y Controlaria 
General. 

Esalci ta e prome biahe oficial di e Colegionan di Super- 
vision Financiero pa Hulanda pa loke ta e constelacion 
actual. 

E topico central di e bishita aki tabata e situacion finan- 
ciero preocupante cu Aruba, Corsou y Sint Maarten ta 
pasando aden actualmente. 

A analisa e profundidad di e situacion financiero y e po- 
sibilidadnan cu tin pa sanea esaki. 


A resalta e situacion financiero di Aruba cual lo bay tin 
mester di un atencion special, como cu nos debe nacional 
ta practicamente mes halto cu loke nos pais ta produci. 
E debe nacional ta yegando 90% di loke ta nos producto 
interno bruto, cual ta haci casi imposibel pa Aruba logra 
cumpli cu e normanan stipula pa por yega na un presu- 
puesto balansa di 2017 y 2018. Cual no tabata e caso na 
2015 y 2016, como cu a impone medidanan incidental 
pa por a logra un “balanced budget” e tempo ey. 

Reduci deficit cu menos deficit 

CAFT a propone pa Gobierno di Aruba prepara e presu- 
puesto 2018 di tal manera cu e deficit actual lo mester ta 
mas abou compara cu aña pasa. 

Tambe a analisa e necesidad pa stipula un cuadro di 
norma ambicioso na corto plaso, pa e periodo entrante 
2018, incorporando esaki den ley y regulacion. 


Accidente pisa na skina 
di Adriaan Lade Blvd 




DIARANSON den careda di 3’or diatardi ta sos- 
ode un accidente basta pisa na e skina di Adriaan 
Lacle Blvd cu L.G. Smith Blvd, cu persona herida. 
Segun por a compronde for di un di e chauffeurnan, 
yegadando na e skina ey, biniendo for di Playa bayen- 
do pa Rotonde Las Americas, el a baha velocidad debi 
na e auto su dilanti cu tambe a baha esun di dje. Di 
repente el a tende un sonido masha fuerte y a resulta 
cu un auto chikito a dal den e pick-up grandi di dje. 
E impacto a laga e auto di e chauffeur femenino com- 
pletamente destrui padilanti mientras cu e pick-up 
practicamente no a haya mucho daño. E señora tabata 
lceha di hopi dolor den su pecho, probablemente door 
cu el a dal den stuurwiel. Ambulance a hibe Hospital. 

Tjon y Thijsen a entrega nota na Politiconan Hulandes 

Aruba mester di mas tempo pa drecha situacion 



RECIEN e lider di fraccion di MEP, 
sr. R.Tjon, MBA y presidente di par- 
lamento sr. mr. J.Thijsen a efectua un 
biahe pa Hulanda. Motibo di e biahe 
aki tawata pa reuni cu parlamentari- 
onan Hulandes, CFT y demas politi- 
conan Hulandes riba e situacion finan- 
ciero delicado di pais Aruba. A reuni 
entre otro cu presidente di le Kamer 
di Hulanda, sra. Ankie Broekers-Knol, 
miembro di CAFT sra. Sybilla Dekker, 
vice-presidente di Raad van State, sr. 
prof. dr. J.P.H. Donner, presidente di 
e comision di asuntonan di Reino sr. 
prof. dr. R. Ganzevoort y sr. A. Pech- 
told. 

NOTA 

Den nomber di fraccion di MEP, sr. 
Tjon y sr Thijsen a entrega un nota 
den cual ta splica e politiconan Hu- 
landes e motibonan cu a conduci cu 
pais Aruba actualmente ta den un 
situacion financiero desastroso. Na 
un banda kier a informa e politiconan 
Hulandes oficialmente atraves di e 
nota ald e motibonan y di otro banda 
kier a splica e manera responsabel pa 
sanea e situacion financiero actual te- 
niendo na cuenta cu e situacion social, 
economico y financiero. E nota aki ta 
publica riba e pagina www.roccotjon. 
com. 

ENTREVISTA sr. GRADUS (presi- 
dente CAFT) 

Atraves di diferente medionan di co- 


municacion Tjon ta bisa di a tuma 
nota di un entrevista cu e president 
actual di CAFT, sr. GRADUS, den cual 
e ta bisa cu e ta prefera pa mira futuro. 
Sinembargo manera a wordo vocifera 
caba na CAFT, MEP ta di opinion cu 
bo futuro ta wordo determina door di 
bo pasado. Realidad ta cu e debe di 
pais Aruba a keda aumenta bou di su- 
pervision di CAFT. E ponencia di sr. 
GRADUS, caminda e ta bisa cu nan 
ta supervisornan y ta pais Aruba mes 
mester a tuma decision y pasonan, 
tampoco den pensamento di MEP ta 
cuadra cu realidad. Y pa splica esaki 
bon y substanci’e cu hecho ta impor- 
tante pa bay bek den pasado y no sola- 
mente wak futuro. 

ORIGEN DI CAFT 

“Na aña 2014 Mike Eman a haya un 
Koninklijk Besluit door di “ondeug- 
delijkheid van bestuur” (KB. Jaargang 
2014 nr. 20467). Specificamente un 
presupuesto cu proyeccionnan ireal- 
istico y un debe nacional cu ta keda 
aumenta rapidamente. Notabel ta cu 
por lesa e reaccion di gabinete Eman, 
caminda nan ta reconoce e situacion 
financiero alarmante. Despues di e KB 
aki riba 2 di mei 2015, sr. Eman a fir- 
ma un protocol cu Hulanda den cual a 
palabra pa institui CAFT atraves di un 
ley, den cual nan (CAFT) a haya auto- 
ridad tambe pa interveni si acaso esaki 
ta necesario. Importante pa remarca 


ta cu CAFT a wordo institui pa yega 
na un presupuesto balansa y pa frena 
e aumento di e debe nacional,” Tjon ta 
bisa den su declaracion. 

CONSEHO CAFT 

E Parlamentario ta sigui bisa cu den 
nan ultimo conseho CAFT entre otro 
ta urgi pa atrabes di ley reglamenta 
entre otro cu tur entrada adicional cu 
pais Aruba haya, e asina yama “me- 
evallers” wordo aloca pa sanea e debe. 
Ademas tambe kier pa e gabinete actu- 
al logra e surplus, manera stipula den 
e ley actual dentro di 3 aña. “Como 
fraccion di MEP, nos no lo bay di acu- 
erdo cu e ponencia aki di CAFT pa 
dos motibo. Como pais autonomo, e 
ta keda nos prerogativo pa dicidi unda 
nos fondonan lo wordo aloca y pa kico 
nan ta wordo uza. Esaki lo impedibo 
pa inverti tambe ora oportunidadnan 
economico na bienestar di pais Aruba 
presenta. Ademas e no ta responsabel 
y mas aun ainda CAFT no tin credi- 
bilidad pa exigi esaki mirando cu nan 
mes ta co-responsabel pa e aumento 
astronomico di e debe nacional.” 

POSIBEL SOLUCIONNAN 

E ta bisa cu durante e biahe di trabou 
tambe a reuni cu TNO y PRIVA pa 
asina explora posibilidadnan pa esta- 
blece e sector primario como un pilar 
economico. Esaki tawata un reunion 
hopi ameno caminda a presenta dife- 
rente “business cases” existente, den 
cual ta resulta cu lo por crea alrededor 
di 500 cupo di trabou den e sector aki, 
stimula e “kennis-economie”, y genera 
entradanan pa pais Aruba di alrededor 
di 75 miyon dollar pa aña. 

Lo enfoca pa reduci importacion y na 
mes momento cuminsa exporta fruta y 
berdura den region. Banda di e posibi- 
lidad aki, ta explorando demas posibil- 
idadnan pa stimula e economia y ta pa 
e motibo ey ta urgi CAFT y Hulanda 
pa brinda Aruba tempo. 

Repsol na Aruba pa anuncia oficialmente 
exploracion nobo den luna di juni 


DIAMARS ultimo, 
Minister President 
Evelyn Wever-Croes 
y su conseheronan a 
reuni cu represent- 
antenan di REPSOL. 
Durante e reunion 
ald e representan- 
tenan di REPSOL a 
splica cu aña 2018 
ta un aña importante 
na unda lo cuminsa e 
fase di exploracion. 
Na luna di juni e aña 
aki lo cuminsa ex- 
ploracion na un di 
e cinco areanan na 
unda nan ta sigur cu 
tin gas of petroleo. 

E exploracion aki 
lo dura seis siman. 
Despues di esaki lo 
dura algun luna pa 
haci e analisisnan a 
base di e exploracion 
aki. Despues di e re- 
sultado di e analisis, 
REPSOL lo informa 
Aruba si e cantidad 
di gas y of petroleo cu 
por a haya lo ta algo 
economicamente re- 
alisabel pa saca for 
di tera y cu por trece 
ganashi pa Aruba. 

Medio ambiente 

Riba pregunta di 
Prome Minister di 
Aruba ki efecto e ex- 
ploracion tin na nos 
medio ambiente, 
REPSOL a sigura Go- 
bierno cu nan ta te- 



niendo na cuenta tur 
aspecto di medio am- 
biente. Cu esalci nan 
ta referi na e protec- 
cion di nos beachnan 
y percura cu e explor- 
acion no tin impacto 
riba nos beachnan ni 
nos medio ambiente 
en general. 

Un otro pregunta cu 
a wordo haci ta cu si 
e exploracion ta simi- 
lar na esun di Gron- 
ingen na Hulanda 
cu ta causando hopi 
problema pa e habi- 
tantenan. REPSOL 
a indica cu absolu- 
tamente esaki no ta 
e caso. Hulanda ta 


aplica ful un otro 
sistema di explor- 
acion cu no por wor- 
do haci ora ta trata 
di posnan den lama. 

Prome Minister ta 
enfatisa cu esaki nat- 
uralmente tin hopi 
speransa cu por bin 
un diversificacion 
di economia di pais 


Aruba. Ta importante 
pa remarca cu Minis- 
ter President Evelyn 
Wever-Croes a duna 
di conoce cu despues 
di e fase di explor- 
acion cu ta conoci cu 
si tin ganashi pa Aru- 
ba di e negoshi alci, 
lo bin un discusion 
nacional pa tuma un 
decision di kico lo 


haci cu e entradanan 
cu lo wordo genera 
di e exploracion aki. 
Esalci ta evita tambe 
cu e entradanan ta 
bay mesora pa paga 
gasto. Un alternativa 
ta pa e ganashi bay 
den un fondo separa 
pa wordo uza den 
enseñansa y salubri- 
dad entre otro. 



OUTDOOR 

LIVING EVENT 2018 


Is it time to renew, refresh or reinvent your outdoor living spaces? 
Don't miss out and join our Outdoor Living Event 2018. 

A fun family day with kids entertainment, music, BBQ demonstrations, 
Outdoor Living discounts, plant sale, tips and much more. 


niss out 
5 great 
event/ 


Kooyman Megastore 

Mon to Sat non-stop open from 7am - 7pm 
Sundays from 9am - 2pm 
Av. E. J. (Watty) Vos 20 


WWW.KOOYMANBV.COM 

KOOYMAN.MEGASTORE.ARUBA 

ATSA ta informa: 

CHTA Educat on Foundation Scholarship Funds awo 
disponibel pa stud iantenan di Universidad di Aruba 



MANERA cu a 

wordo anuncia reci- 
entemente durante e 
discurso di Ursell M. 
Arends na Universi- 
dad di Aruba, Aruba 
Timeshare Associa- 
tion a duna e univers- 
idad tur informacion 
di e proceso di apli- 
cacion pa e Caribbe- 
an Hotel & Toursim 
Association’s Edu- 
cation Foundation 
Scholarship funds. 
A traves di aña, 
e miembronan di 
ATSA na Aruba con- 
tinuamente a apoya 
e proceso di aplica- 
cion di CHTA Edu- 
cation Foundation 
Scholarship. E nivel 
di interes aña pasa 
tabata hopi halto y e 
fundacion a screen y 
evalua 90 candidato. 
Cu e apoyo continuo 
di e miembronan, 
nan ta anticipa un 
nivel di interes simi- 
lar e aña aki. Desde 
awo e proceso di 
ampliacion ta habri 
y e studiantenan in- 


teresa por contacta 
Jo-Anne Croes di 
FHTMS di Universi- 
dad di Aruba pa mas 
informacion. 

CHTAEF a wordo 
estableci na 1986 
como un organ- 
isacion independi- 
ente 501 (c) 3, liber 
di paga belasting. Su 
mandato ta pa me- 
hora y eleva e calidad 
y profesionalismo di 
e industria hotelero y 
turistico den Caribe 
a traves di educacion 
y training. CHTAEF 
ta un di e program- 
anan di caridad mas 
grandi di e industria 
hotelero den Caribe, 
ya cu nan a recauda 


y otorga mas di 2 mi- 
yon dollar na beca y 
ta duna aplicantenan 
cu ta demostra un 
compromiso fuerte 
cu e industria ho- 
telero y turistico den 
region. E becanan ta 
wordo otorga na so- 
licitantenan cu ta at- 
ende institucionnan 
di turismo y hospi- 
talidad rond di mun- 
do cu ta acredita, y 
conhuntamente cu 
institucionnan aca- 
demico manera John- 
son & Wales Univer- 
sity, Monroe College 
y Florida Interna- 
tional University cu 
ta brinda becanan 
adicional na studian- 
tenan eligibel pa un 
beca di CHTAEF. 
CHTAEF tambe ta 
financia program- 
anan di certificacion 
y acreditacion pa 
profesionalnan esta- 
bleci di e industria 
regional. Hunto cu 
Caribbean Hotel & 


Tourism Associa- 
tion, e programanan 
di certificacion ta 
bezig ta wordo re- 
fina, reconstrui y fi- 
nancia pa apoya e 
obhetivo principal 
di e fundacion, cu ta 
eleva continuamente 
e profesionalismo di 
e industria. E curso- 
nan mas cortico alci 
ta duna resultado in- 
mediatamente y con- 
creto pa e industria, 
debi na e caracter 
specifico y person- 
alisa di e curso. Mas 
informacion over di 
e programanan di 
credencializacion lo 
continua y ATSA 
ta comprometi na e 
distribuimento di e 
informacion. Reci- 
entemente durante 
e “Second Academic 
Economic Forum” 
cu a wordo teni na 
Universidad di Aru- 
ba, decano Wardlaw 
a confirma cu sola- 
mente 10% di stu- 


diantenan universi- 
tario ta dispuesto pa 
traha den turismo, 
principalmente debi 
na e oranan largo 
incluyendo fin di si- 
man y dianan di fi- 
esta. 

E nocion percibi ta 
di gran preocupa- 
cion pa e industria 
local, y esey a em- 
puha ATSA pa duna 
oportunidadnan di 
beca pa studian- 
tenan di Universidad 
di Aruba, pa nan por 
haya un manera pa 
canalisa nan curio- 
sidad, talento, ener- 
gia y creatividad, pa 
descubri con pa in- 
nova e industria di 
vacation ownership 
pa asina e segmento 
eynan di Aruba por 
permanece fuerte pa 
40 aña mas. Studi- 
antenan interesa y 
encurasha por man- 
da nan aplicacion 
prome cu 15 di april. 

Koninging Wilhelminafonds ta anuncia su rifa 

Entradanan di KWF a baha cu 37% den 2017 





DURANTE un 

conferencia di prensa 
Koningin Wilhelmi- 
nafonds a anuncia 
nan di 57 campaña 
anual pa colecta fon- 
do y cual ta cuminsa 
diasabra, 7 di april. 

E boluntarionan di 
e fundacion lo ta tur 
diasabra riba caha cu 
e bleki di KWF, te cu 
diasabra 12 di mei. 
Presidente di e organ- 
isacion Lilli Prince 
a expresa cu nan ta 
masha contento pa e 
apoyo cu ta haya pa 
sigui cu e trabou pa 
yuda e pashentnancu 
ta pasa den problema 
di salud, cu e malesa 
di cancer. 

Financieramente, el 
a bisa, aña 2017 no 
tabata un bon aña pa 
KWF. Prince a bisa cu 
apesar cu e gastonan 
total a baha cu 13%, 
compara cu aña 2016 
e entradanan tambe 
a baha. Entradanan 
di e fundacion a baha 
cu no menos cu 37% 
compara cu loke nan 
a ricibi den 2016. 
Nan entradanan ta 
basa riba donacion, 
loke nan ta colecta 
riba caya y activi- 
dadnan di fundrais- 


ing pa por financia e 
gastonan cu nan tin 
pa duna un man na 
comunidad. 

E cifranan cu a wor- 
do analisa ta mustra 
cu den 2017 tabatin 
un caida den dona- 
cionnan. E aña ey nan 
a ruicibi 267.437,72 
na actividadnan teni. 
P’esey ta gradici tur 
cu a yuda cu nan 
aporte. 

E gastonan a baha cu 
13% y esalci tabata 
354.667,96 florin di 
cual e gasto mas gran- 
di ta e “thuiszorg”, cu 
ta pa e pashentnan 
terminal. Asina mes 
e gastonan alci den 
2017 a baha cu 32%, 
compara cu 2016, 
pero ainda ta forma 
ta 37.5% di tur e gas- 
tonan anual di KWF. 
E caida di e gastonan 
di Thuiszorg ta debi 
na un maneho mas 
estricto den e parti 
aki. 

E otro gastonan gran- 
di despues di thuis- 
zorg tabata esun di 
protesis (16% di e 
gasto total) y ar- 
ticulonan. E parti 
di Ohulpverlening 
& transportQ tabata 
13.5% di nan gas- 


tonan anual. KWF 
tur aña ta sigui en- 
foca riba program- 
anan di prevencion, 
programanan educa- 
cional, tambe char- 
lanan y propaganda 
den medianan social 
cu ta 13.5% di nan 
gastonan. E moti- 
bo cu nan gastonan 
den 2017 a aumenta 
tambe ta cu esaki ta 
inclui e gastonan re- 
laciona cu e rifa di 
recaudacion di fondo 


cu a tuma luga hden 
2016 di cual un parti 
a pasa pa e siguiente 
aña. 

Esaki a percura pa un 
8% di e gastonan to- 
tal, mientras cu gas- 
tonan di operacion 
di e oficina ta 9% di 
e total. Y a agrega cu 
den e oficina ta bol- 
untario of pension- 
adonan cu ta duna 
un man pa yuda 
pashentnan di can- 


cer. 

Mirando tur e gas- 
tonan cu tin, y e 
hecho cu e colect y 
donacionnan no ta 
suficiente pa cubri 
nan gastonan, ta or- 
ganisa e rifa di KWF 
un biaha mas den 
2017 y e sorteo lo 
tuma luga dia 2 di 
september awor y ta 
spera cu e por yuda 
nan pa cubri nan gas- 
tonan di 2018. 



Ultimo Dia pa Paga 


w w 

Ultimo dia pa paga 
9 di april 


Periodo di cuenta 
februari 2018 



Opcionnan di pago 


O Via banco (online) 


0 Oficinanan di Elmar 


Q Oficinanan di Gobierno 


0 WEB Aruba na Balashi 

LT J 


51 


UJEB 


energiebedrijf Balashi 76, Aruba I T. 525 4200 I 

ARUBA N.V. 




REGISTRA PA: gg 


) Saldo actual 
) Pagonan anterior 
) Historia di pago 
bay: www.webaruba.com 


L0KET 

HABRI 

DIASABRA 
7 Dl APRIL 
9am to ipm 


E. info@webaruba.com I www.webaruba.com 

Trahadonan di Parke Arikok cu accion di protesta 

Cada biaha ta bini cambio pero no ta 
preocupa pa regla nan posicion huridico 


AYERA den oranan 
di mainta tabatin un 
protesta cu sindica- 
to TOPA a organisa 
bou empleadonan di 
parke Arikok. 

Mientras cu e protes- 
tanan ta andando, 
a drenta yamada 
di Minister Otmar 
Oduber cu a pro- 
grama un reunion 
cu mester tuma luga 
diahuebs mainta. 

Presidente di TOPA 
sr. Bernabela a bisa 
cu berdad nan a haya 
yamada di e manda- 
tario cu a convoca un 
reunion pa diahuebs 
mainta 8.30 na sede 
di Gobierno . Esalci ta 
motibo cu a dicidi di 
cancela e protesta y e 
empleadonan a rean- 
uda trabou. Lo traha 
un delegacion cu ta 
consisti di miembro- 
nan di TOPA y dos 
empleado di Parlce 


Arikok. 

Edmundo Marlin, 
di sindicato SEPPA 
tambe tabata pre- 
sente na e accion aki, 
mirando cu nan tam- 
be tin miembro bou 
di e trahadonan di 
parke Arikok. 

E1 a splica cu nan a 
bin ta atendiendo cu 
e asunto di e traha- 
donan pa basta caba 
y ta existi un disgus- 
to hopi grandi. E ta 
principalmente te- 
manan cu ta regarda 
nan posicion huridi- 
co cu no ta completa- 
mente regla. Banda di 
esaki, e trahadonan 
tin hopi lceho con e 
directiva (gerencia) 
ta hiba maneho. No 
tin un maneho habri 
y empleadonan no ta 
haya e reunionnan 
cu nan ta pidi. 

Nan ta sinti cu no tin 
un comunicacion, ta 


bini cu cambionan 
den forma unilateral 
sin sinta cu emplead- 
onan y splica lolce cu 
kier logra. Ta hopi 
cos cu mester wordo 
regla y esalci tin tra- 
hadonan disgusta. 
Ta traha riba cambi- 
onan den e funciona- 
mento, loke cu kier 
pa trahadonan haci, 
pero nan preocupa- 
cionnan pa cu nan 
posicion huridico 
keto bay ta wordo 
poni un banda y no 
ta haya atencion. 

E trahadonan, Mar- 
lin a bisa, ta compro- 
nde cu tin un vision 
nobo pa cu e parlce, 
pero no por t’asina 
cu no ta haci nada 
riba e posicion di e 
empleadonan cu nan 
tin mas cu 10 aña 
sperando riba esaki. 
“Tanten cu e cosnan 
aki no ta regla, bo ta 
bay lceda haya e fric- 
cionnan aki. Prin- 
cipalmente ora cu e 
trahadonan tin basta 
luna ta pidiendo re- 
union cu gerencia, cu 
no ta dunando oido 
na esaki. P’esey awe 
mainta e trahadonan 




a bandona trabou biaha tin un direc- 
despues di ricibi un tor nobo y e proceso 
Memo cu nan no ta cada biaha mester 
compronde kico kier cuminsa di nobo, pa- 
logra cun’e.” sobra no tin stabili- 

E problema cu cada dad. 

Minister Glenbert Croes ta anuncia: 

E estudio con miho deshaci di e 
fenomeno di uitzendbureau a inicia 



MINISTER Glen- 

bert Croes ta “wallc 
his talk” y manera 
cu ya el a anuncia 
na mas di un oca- 
sion publicamente, 
su maneho ta di bay 
regula e fenomeno di 
Uitzendbureau. 


Pero Minister no 
kier generalisa paso- 
bra Glenbert Croes 
ta compronde cu ta 
danlci na algun di e 
companianan aki cu 
hopi hende a haya e 
oportunidad di yega 
na un trabou digno. 

P’esey pa su persona 
a w e 


cu orguyo e ta an- 
uncia cu e estudio 
intensivo a cuminsa 
con pa formalisa y 
regula uitzendbureau 
na beneficio di tur 
partido envolvi. 

Manera Glenbert 
Croes a anuncia re- 
cien cu el a asumi e 
encargo di Minister 
di Labor y Asunto 
Social, su meta ta 
pa crea mas cupo 
di trabou, elim- 
ina desempleo, 
yuda e hoben- 
nan cu awor 
tin bijstand 
haci nan re- 
entrada den e 
mercado laboral, 
aumenta e poder di 
compra substancial- 
mente pa esunnan 
cu ta riba salario 
minimo. 


Tin di e ‘contratis- 
tanan’ cu ta conoci 
den e mundo laboral 
di ta culpabel di 
esclavitud mod- 
erno y esalci ta 
pa nos Minis- 
ter di Labor 
actual ina- 
ceptabel. 




(V. W 


Minister a pone paro 
na ontheffing y a di- 
cidi cu tur peticion, 
sin excepcion, mes- 
ter pasa e DPL-toets. 

Trahadornan local ta 
haya tur prioridad. 
Pues ta diferente ta 
e pasonan cu e Min- 
ster encarga a tuma 
cu e fin di mehora 
nos mercado laboral 
pa asina yuda nos 
trahadonan local 
haya un trabou. 

Na mes momento 
Minister Glenbert 


Croes ta pidi tur tra- 
hador: “Ami ta para 
pa bo. Porfabor para 
cu mi pa hunto nos 
logra lo miho pa bo. 

Si abo haya trabou, 
bo calidad di bida 
ta drecha y Aruba ta 
progresa. Hunto nos 
ta hiba nos pais di- 
lanti”, el a expresa. 

Asina cu e estudio 
lceda cla, Minister 
Glenbert Croes lo an- 
uncia oficialmente di 
kico lo ta e siguiente 
pasonan. 



té ( Caribbean 
^ Cinemas 


MEGAPLEX 8 

caribbeancinemas.com Ei Caribbean Cinemas Aruba 


The Met 
ropolitan 


APRIL 5-11 

I 


b°= nn» d: 'ér 


The Metropolitan Opera 

COSI FAN TUTTE 
SAT f APRIL 14 • 1:00PM 


LESLIE MANN | JOHN CENA 


BLOCKERS 


MON-THURS 4:45 | 7:00 | 9:35 
FRI 4:45 | 7:00 | 9:35 | 11:30 
SAT 2:30 | 4:45 | 7:00 | 9:35 | 11:30 
SUN & HOL 2:30 | 4:45 | 7:00 | 9:35 

OPRAH WINFREY | REESE WITHERSPOON 

wm) 


tm E 


WITH SPANISH SUBTITLES 

MON-THURS 4:20 | 6:40 | 9:00 
FRI 4:20 | 6:40 | 9:00 | 11:20 
SAT 2:00 | 4:20 | 6:40 | 9:00 | 11:20 
SUN & HOL 2:00 | 4:20 | 6:40 | 9:00 

TARAJI P. HENSON | LYRIQ BENT 

Tyler Perry’s 

ACRIMONY 

MON-FRI 4:15 | 6:50 | 9:25 
SAT-SUN & HOL 1:501 4:15 | 6:50 | 9:25 


TOBY KEBBELL | MAGGIE GRACE 

ULbfhY 

WITH DUTCH SUBTITLES |PG-T 

MON-THURS 5:00 | 7:15 | 9:35 
FRI 5:00 | 7:15 | 9:35 | 11:45 
SAT 2:45 | 5:00 | 7:15 | 9:35 | 11:45 
SUN&HOL 2:45 | 5:00 | 7:15 | 9:35 


ALICIA VIKANDER | DOMINICWEST 

_i DAIIIKD 

II9IU liHIUM 




WITH SPANISH SUBTITLES 

MON-THURS 9:20 
FRI-SAT 9:20 | 11:50 
SUN&HOL 9:20 


EMILY BLUNT | JOHN KRASINSKI 

A 

QUIET 

PLACE 


MON-THURS 3:50 | 5:25 | 7:30 | 9:35 
FRI 3:50 | 5:25 | 7:30 | 9:35 | 11:40 
SAT 3:20 | 5:25 | 7:30 | 9:35 | 11:40 
SUN & HOL 3:20 | 5:25 | 7:30 | 9:35 


TYE SHERIDAN I OLIVIACOOKE 

i Wm 


MON-FRI 3:50 | 6:15 | 9:10 
SAT-SUN & HOL 3:20 | 6:15 | 9:10 


KELLY ASBURY | MARYJ. BLIGE 

GnomIS 

WITH SPANISH SUBTITLES 

MON-FRI 4:50 | 6:40 
SAR-SUN & HOL 2:05 | 4:50 | 6:40 


JOHN BOYEGA | SCOTT EASTWOOD 

PACIFIC RIM 

U P R I S I N G 

WITH SPANISH SUBTITLES 


MON-THURS 4:25 | 6:55 | 9:25 
FRI 4:25 | 6:55 | 9:25 | 11:55 
SAT 1:55 | 4:25 | 6:55 | 9:25 | 11:55 
SUN&HOL 1:55 | 4:25 | 6:55 | 9:25 


STARTING APRIL 12 | LOVE, SIMON • RAMPAGE • TRUTH OR DARE 


Palm Beach Plaza 
Aruba | 586.0074 

THE MAGIC OF THE MOVIES 
ON YOUR MOBILE DEVICE 

• App Store ] 

GETITON 

| ^ GooglePlay 

Cuerpo Policial a haya 8 auto nobo 


DIARANSON den oranan di merdia, 
despues di un procedura largo, Cuerpo Policial 
a haya 8 vehiculo policial nobo. Vehiculonan 
cu ta specialmente diseña pa Cuerpo Policial 
di Aruba. 

Despues di un analisis riba diferente auto a 
dicidi pa haci compra di Isuzu pa e Departa- 
mento di Trafico. 

E procedura a cuminsa na aña 2016, y na 
dia 9 di juni a publica cu KPA ta en busca di 
oferta. A traha un bestek unda cu ta specifica 
e necesidadnan di Cuerpo Policial, specifica- 
mente Departamento di Trafico. Dia 14 di juli 
tabatin destaho publico y 4 compania a en- 
trega nan oferta. 

E comision a analisa tur e ofertanan cu a dren- 
ta, si esakinan ta basa riba loke a pidi y si 
e ta cay den e presupuesto cu a wordo poni. 
Miembronan di e Unidad a core e vehiculo- 
nan y a traha rapport di nan experencia cu e 
uzo di esaki den nan trabou diario. A base di 
un scoresheet a dicidi den e di dos fase cual 
tabata e autonan cu ta adecuado pa e trabou 
di e seccion aki di KPA. Dia 16 di augustus 
despues di duna Minister conseha, a aproba 
e oferta scogi. Dia 24 di augustus a otorga e 
contracto na Garage Centraal cu e condicion 
cu e vehiculonan mester entrega den 8 luna di 
tempo. Y nan a cumpli cu esaki tambe. 

Di e 8 autonan, 4 ta SUV pa esnan di surveil- 
lance y onderzoek y 4 pick-up pa e seccion di 
Planologie. 

Despues di e ceremonia e autonan a sali di bi- 
aha riba caya y por a mira e prome auto caba 
na un accidente cu a sosode rond di 3.30 na 
crusada di Adriaan Lacle / L.G. Smith Blvd. 
Mientrastanto Minister Biklcer, di husticia, a 
informa cu el a firma e ordo pa compra di 22 
auto nobo mas pa Cuerpo Policial. E1 a expresa 
cu e ta spera cu na momento cu e presupuesto 
pasa e ta spera di por tin e recursonan pa com- 
pra di drone’s, lease di helicopter y reapertura 
di e seccion di Polisnan di Bario. 



legridad, Seguridad 


Servicio, lnt egr , dad 


Servicio, Integi 


POLIS 

Hopi problema cu bendedornan di droga band'i hotelnan 



HOTEL y otro establecimentonan riba e strip hotelero 
continuamente ta haya nan mes ta core cu personanan cu ta 
trata di bende droga cu turistanan. Semper lo haya turista cu 
a busca droga pa cumpra pero e mayoria grandi no ta gusta 
pa wordo pusha cu e droga den nan cara. P’esey continu- 
amente asistencia di Polis ta wordo pidi. 

Diamars ultimo casi 12’or di merdia Polis di Beach ta wor- 
do manda banda di Riu. Esaki pasobra un di e bendedornan 
di droga, aparentemente e mesun homber cu kende tabatin 
problema un dia prome, tabata trata di bende droga cu turista 
y despues a sconde esaki den un tas di lomba. E descripcion 
duna ta cu e persona aki ta bisti cu t-shirt preto, short berde 
di camuflahe y e schoudertas color shinishi cu preto. 

Segun e persona cu a yama, el a sconde e tas aki den santo 
cerca di un mata banda di e di dos palo di luz den e hanchi 
entre Riu Palace y Hilton Resort. E informacion ta sigui bisa 
cu tin un Van di reparacion di airco para dilanti e mata, unda 
cu a sconde e droga. Dos patruya di beach a wordo manda na 
Palm Pier. Na e sitio a constata cu tin locker nobo cu a wordo 
poni y cu dos conoci di Polis tabata na e sitio. 

Ta trata di e homber A., kende tabata sinta riba un banki y 
e homber H., kende tabata para su dilanti. E otro dos conoci 
di nan tabata para bou d e mata di Redsail Dive Shop. Ta 
tabata trata di DC y L., kende tabata drumi riba un di e lig- 
stoelnan di beach cu tabata bou di e palo. L. tabata cuadra cu 
e descripcion duna na Polis. Na momento cu Polis a yega, e 
homber H. a cuminsa cana pa bay for di e sitio y a grit’e pa 
e para. E homber A. a bin para banda di DC mientras cu un 
di e Polisnan a cana bay direccion di H. Yegando cerca di Ay 


DC a sinti un holo penetrante di marihuana. A controla den 
bisindario directo di nan y a haya un saco transparente pero 
bashi. E holo penetrante tabata bini di e sakito. 

Nan tur a wordo listra door di un di e Polisnan. Riba e homber 
H a haya 460 dollar Mericano y el a bisa cu el a gana esaki 
den casino di Marriott, y esey ta placa pa e paga su huur. 
Riba niun di nan a haya algo otro. 

A cuminsa controla den bisindario. Despues di busca un rato 
no a haya nada, ni e area unda e melder a menciona. Nan 
tabata casi cla, ora cu a sinti un holo penetrante for di e lock- 
ternan. A cuminsa busca rond di e lockernan. Den un buraco 
chikito a haya dos sakito transparente cu yerba parecido na 
marihuana. Na rand di e stupi di beton a haya den e santo 
un joint. 

Tur esaki a wordo confisca. 

Pa mas o menos 12’or di merdia ta presenta na warda di 
strandpolitie e doño di Bugaloe Bar Restaurant & Grill, esta 
e señora R. E1 a pidi presencia di Polis pasobra e kier entrega 
un carta na dos persona den cual ta para cu nan tin prohibi- 
cion pa yega na e negoshi ey. O sea cu nan ta wordo poni 
riba blacklist. Ta trata aki di e homber conoci como “John nv 
Danger” y “Coco”. E motibo ta cu ambos ta ofrece droga na 
clientenan, ta causa molester y ta bringa cu otro. Esaki tin 
consecuencia negativo pa turismo di Aruba en general y pa 
e empresa di dje, ya cu esaki ta un bar restaurant dirigi riba 
turistanan. 

E Polisnan a compaña e señora na Palm Pier pa evita cu cos 
no ta sali for di man. Solamente a topa cu “Coco”, kende a 
wordo informa di e situacion. 

















12 


AWEMainta 


Diahuebs, 5 April 2018 


Hobennan a atraca habitante na Seroe Patrishi 


DIARANSON marduga polis a wordo 
manda altura di e casnan di pueblo na Sero 
Patrishi, pa un homber cu lo a wordo maltra- 
ta. Na yegada, polisnan ta topa ambulance 
na e sitio. 

A resulta cu e homber lo a wordo asalta y 
maltrata, door di un grupo. Un automobilis- 
ta (esun t-shirt blanco) cu a pasa eybanda e 
ora laat ey a baha pa yud’e y posiblemente lo 
ta esun cu a avisa polis y ambulance. 

E gang lo a bay cu su cartera y telefon. Per- 
sonal di ambulance a hib’e Hospital, pa e 
golpinan cu el a haya. Polis a tuma datos di e 
victima y a sigui nan caminda. 



Luz a stroba bista di chauffeur cu a bay pega den barricada 



DIAMARS anochi pa mas o menos 9:30 
polis di trafico a wordo pidi na e crusada di 
ex Kooyman, na Dakota. 

Un dama na stuur di un Mitsubishi Lancer 
bayendo direccion pabou, a dal basta duro 
contra e baricada. 

E parti di e caminda eynan ta cera cu bari- 
cada, pa motibo cu na e rotonde di Banco di 
Caribe nan a coba e caminda. Pues niun auto 
por bay pariba y tampoco pabou. 

Segun e dama a declara na polis, cu Tower 
Light ta hopi fuerte, y esaki a blind e. 
Enberdad, e luznan ta basta fuerte. Kizas si 
nan por cambia e angulo un poco lo por evita 
accidente. 

Durante e impacto parti di e baricada a bay 
dal contra e windshield kibrando esaki. 
Menos mal e dama no a resulta herida. 

Awe probablemente cruzada di 
Banco di Caribe ta habri bek 






DEN e dianan ald e trabounan ta basta con- 
gestion yegando Playa. E motibo di esaki ta 
un crusada importante, pariba di Banco di 
Caribe ta cera pa trafico. 

For di diamars ultimo por a mira cu a cum- 
insa kibra y bora pariba di caminda pasa e 
crusada. Segun por a comprende, ta trata di 
un trabo upa haci mantencion di e area unda 
cantidad di tubo ta pasando. E trahadonan 
mester a coba yega te na unda tur e kabel- 
nan ta core y saca lolce ta peligro pa nan bon 
funcionamento. 

Segun por a comprende, pa awe, diahuebs 
mester finalisa cu e trabou aki, serando e bu- 
raconan belc. Probablemente den oranan di 
anochi of diabierna mainta e cruzada aki ta 
wordo habri bek pa trafico. 

Lotto Di Dia a 
entrega premio 
di 80 mil florin 



RIBA diamars 3 di april, Louedska a 
gana 80 mil florin! Y pa su mañan el a 
pasa cobra su check ganado di Lotto Di 
Dia. E ganadora a cumpra 1 combinacion 
di number pa e sorteo di Lotto Di Dia, y 
e combinacion di number 01-06-10-14- 
22 a resulta esun ganado. 

E ticlcet ganado a wordo bendi aya na 
Santa Cruz, na Golden Lottery. Lotto ta 
felicita e ganadora cu e tremendo premio 
di 80 mil florin di Lotto Di Dia. 

Lotto, e loteria di Aruba tin diferente 
wega; Catochi, Big 4, 1-OFF, Zodiac, 
Wega di Number Korsou di Lotto, Lotto 
di Dia, Lotto 5, Mini Mega cu su Mega 
Plus y e wegannan di Raspa y Gana. 
Cumprando Lotto bo ta contribui na de- 
porte riba nos isla. E meta ta pa organisa 
loteria, cambia bida di su hungadonan y 
na mes momento inverti den deporte lo- 
cal pa medio di donacionnan na e comis- 
ion di subsidio. 


Yen di locura riba caya 

Chollernan causando 
molester na dudadanonan 



W T*2 


. - 

y 


e B 

^UH02 

sj 1 

J 1 


DIAMARS ultimo presen- 
cia di Polis ta wordo pidi den 
bisindario di brug nobo di Pos 
Chiquito pa un persona cu ta 
canando sunu. 

E yamada aki a drenta pa casi 
1 ’or di madruga. 

Central di Polis ta manda un 
patruya di San Nicolas pa e 
homber cu ta cana sunu mey- 
mey di caminda. E patruya a 
controla rond di e brug y tambe 
for di rotonde bin abou te na e 
rotonde di Mahuma, pero no a 
topa cu ningun persona sin paña 
canando riba caya. Unico cos 
cu nan a topa cune ta paña di 
hende homber. Den bisindario 
ni holo di e doño mes. 

Asistencia tambe a wordo pidi 
den B v.d. Veen Zeppenfeldt- 
straat pa e vagabundo Brown cu 
ta haci fastioso. E melding alci a 
bini rond di 8’or di mainta y cu 
e persona ta den bisindario di 
AM Unicon. 

Segun e persona cu a yama, 
Brown un biaha mas tabata tira 


cu botter. E tabata bisti cu short 
blauw pero sin camisa, y tabata 
canando pia abou. 

Na e sitio e patruya a constata 
cu tabatin varios botter kibra 
riba caminda y e porta dilanti di 
AMC Unicon tabata destrui. A 
logra detene e conoci di nan di 
fam Brown pa destruccion. 

Na Seroe Patrishi tambe tabatin 
asistencia pa un persona no de- 
sea. E melding aki a drenta pa 
10.53 di mainta. 

Na e sitio e Polisnan ta papia cu 
un habitante di e bario, lcende 
ta declara cu el a mira un trav- 
esti (un muhe bisti na homber) 
ta coba den e cura patras di su 
cas, den un auto bieu di su bisi- 
ña. Na momento cu e travesti 
a mira cu el a atrap’e, el a core 
drenta un auto marca Toyota, 
blanco, y a bay for di e sitio. E 
habitantenan a mustra Polis un 
potret y un colega a reconoce e 
persona aki como e conci di nan 
GH, kende ta biba na Paradera. 
Nada no a wordo horta den e 
auto. 

Prome Minister a reuni cu 
hefenan di departamento 
di Asuntonan General 


SIMAN pasa Minister President Ev- 
elyn Wever-Croes a reuni cu tur hefe 
di Departamentonan cu ta resorta 
bou di Ministerio di Asuntonan Gen- 
eral. E intencion ta pa e reunionnan 
alci cu Prome Minister y Hefenan di 
Departamento tuma luga cada dos of 
tres luna. 

Durante e reunion informativo alci 
a toca varios tema di interes comun 
entre otro e tema di innovacion y e 
vision di Gobierno pa innova servi- 
cio. Innovacion ta trece cune mas efi- 
ciencia na mes momento tambe mas 
control y transparencia cualnan ta 


elementonan importante pa combati 
corupcion. 

A papia tambe di trainingnan y sos- 
ten cu por wordo brinda na tur hefe 
di Departamento den Gobierno mes 
pa asina nan por eherce nan posicion 
na trabou como hefe miho posibel. 

Tur presente a haya oportunidad 
pa trece nan puntonan dilanti. Por 
a nota un satisfaccion grandi entre 
e hefenan di Departamentonan pa 
cu e reunionnan alci cu nan tin cu 
Minister President. E sintimento cu 
porfin nan a haya oido y cu Minis- 


ter President tin comprension pa e 
problemanan y situacionnan cu nan 
ta aden. Ta bisto cu nan ta aprecia 
transparencia y cu nan ta wordo scu- 
cha y haya e oportunidad pa duna 
nan contribucion. 

Na final di e reunion, Minister Presi- 
dent Evelyn Wever-Croes a expresa 
cu e ta sumamente contento y sat- 
isfecho cu e hefenanan di Departa- 
mento ta asisti na e reunionnan aki 
pero principalmente pa nan partici- 
pacion activo den yuda pensa con ta 
soluciona e problemanan grandi di 
nos pais. 

Partido AVP 

Maneho positivo di Gabinete Mike Eman ta 
sigui visibel cu entrega di autonan nobo 



SIN duda un noticia sumamente alentado y positivo ayera 
ora cu Cuerpo Policial a ricibi autonan nobo pa sigui cu su 
servicio pa mantene orden publico y percura pa miho siguri- 
dad pa henter comunidad. 

Un flota nobo di autonan nobo a wordo ricibi ayera tardi pa 
Minister di Husticia Bikker cual ta resultado di e maneho 
efectivo y positivo cu Gabinete Milce Eman a hiba den ocho 
aña den gobernacion di e pais. 

Den un periodo caminda pueblo di Aruba solamente a wordo 
confronta cu continuo participacion- y decisionnan negativo 
di parti di gabinete Wever Croes, porfin un noticia suma- 
mente agradabel no solamente pa Cuerpo Policial, pero pa 
henter Aruba cu introduccion di e autonan nobo aki. 

Esaki ta resultado di e maneho hiba pa Gabinete Mike Eman 
I y II cu ainda ta dunando tremendo resultado cu ta sirbi 
e interes general y fuera di e autonan nobo pa polis, tambe 
Cuerpo di Bombero a ricibi dos siman atras un truclc nobo 
pa amplia y mehora su servicio mientras cu tambe a yega un 
ambulance nobo cu ta otro logro mas di e maneho hiba pa 
gobierno di AVP. 

Mientras cu gabinete Wever Croes ta sigui riba un expedicion 
negativo y poco alentador, tratando di impone riba pueblo un 
serie di medida pa cubri su incapacidad pa goberna informa- 
cionnan negativo, e maneho di gobierno di AVP ta sigui pro- 
duci casi 200 dia despues cu gobierno nobo a sinta, cosnan 
positivo na interes di nos comunidad. 

Ta un refleho concreto di tur loke gabinete Mike Eman i y II 
semper a presenta durante ocho aña di gobernacion, caminda 
semper a percura pa percura pa departamentonan esencial 
ricibi loke nan tin mester pa cumpli cu e demanda cu pueblo 
tin mester, tanto pa su proteccion como pa su cuido medico y 
otro necesidadnan. 

Ta resultado di e maneho hiba pa ex Minister di Husticia Ar- 
thur Dowers y ta producto di decisionnan tuma na 2017 ca- 
minda a sigui traha manera semper a haci, pa brinda polisnan 
tur material necesario pa cumpli cu nan trabou pa sirbi co- 
munidad. 

E maneho hiba pa gobierno di AVP ta visibel den tur bario, 
den tur skina di nos isla, caminda a inverti pa drecha e calidad 
di bida di henter pueblo y ta inversionnan cu a wordo haci cu 
placa di pueblo cu ta bay bek pa pueblo manera mester ta. 

Cruz cora cu buki conmemorativo 

AWE Cendric van der Linden, 
boluntario di Cruz Cora, a bishi- 
ta directora di Biblioteca Nacio- 
nal Aruba, sra. Astrid Britten pa 
entrega buki di historia di Cruz 
Cora. Cendric a entrega dos buki 
y un moneda special. Ta trata di 
‘Here to help: 150 years Nether- 
lands Red Cross’ skirbi pa Margot 
van Kooten y ‘Hier om te helpen: 

150 jaar Nederlandse Rode Kruis’ 

(400 pag.) skirbi pa e mesun au- 
tor hunto cu Ad van Liempt. 

E bukinan aki ta conta e historia 
di 150 aña di historia di e organ- 
isacion Cruz cora na Hulanda, for 
di 1867 te 2017. Tambe ta duna un 
bista fotografico di diferente mo- 
mento impactante den historia. Y 
ademas storia di heroe y victiman- 
an di desgracia. E investigadornan 
y autornan ta duna un relato ex- 
tenso di hopi suceso den histo- 
ria. Cruz cora ta e organisacion 
humanitario conoci rond mundo 
pa yuda hende den necesidad di 
cuido inmediatamente. Cendric 
tambe a entrega un moneda di 5 
florin conmemorativo cu a Cruz 
Cora a laga diseña den cuadro di e 
celebracion di e milestone impor- 
tante aki. Pronto e buki lo ta pa 
fia na biblioteca. 

Cruz Cora na Aruba por conta cu 
diferente boluntario pa yuda pre- 
veni accidente y duna asistencia 
di prome auxilio. Cruz cora Aruba 
ta forma parti di un organisacion 
mundial y ta ofrece diferente cur- 
so con pa yuda den emergencia. 

Pa bira un boluntario mester ta 16 
aña bay ariba. Oficina ta situa na 
Pedro Gallegostraat 14. 

Minister Dangui Oduber ta lamenta 
reaccion infantil di ex Minister Schwengle 


NA promer lugar mi ta lamenta pro- 
fundamente un reaccion asina infan- 
til di parti ex Minister Schwengle 
sabiendo e desaster den Salubridad 
Publico y deporte cu e la laga atras y 
cu ami como minister nobo a hereda. 
For di cu e Gobierno nobo aki a sinta 
nos ta pagando candela di e ex Minis- 
ter su maneho mediocre cu el a hiba. 

Tin problema hopi serio na hospital 
cu pa motibo di su negligencia a esca- 
la cu ‘as we speak’ e cuido medico na 
nos comunidad ta wordo gravemente 
afecta. 

Banda di esaki e lista di espera na 
Eerste Hulp a bira mas, e lista pa 
specialistanan a bira mas, gastonan 
di AZV a subi manera nunca antes, 
problema na Laboratorio, IVA y asina 
por keda menciona tur e desasternan 
cu nos a hereda. 

Nunca a haci algo pa reduci e wachtti- 
jden, nunca a haci algo pa soluciona 
e problema di studiantenan di medic- 
ina den region. 

Mi no a keha ni keda man cruza sino 
a actua! 

Actualmente nos ta trahando ariba e 
ley di BIG caminda cu ta un raam- 
werk a bini na vigor na augustus 2017 
y no tabata tin e valor pa implementa 
esaki debidamente. 

Ministerio ya caba tin un draft di cual 
organonan di acreditacion ta bay uza 
pa habri caminda pa tur esnan cu a 
studia den region. 

Den 8 aña nada a wordo hasi pa e 
parti di adictonan y geestelijke ge- 
zondheidszorg. 

Den apenas 4 luna tin henter un plan 
integral pa atende cu esaki cu ta den 


wordo ehecuta. Asina nos ta bay hasi 
e cuido mental uno integral. 

Den 8 aña na momento cu un hoben 
of mucha cu tin problema mental of 
di adiccion no tin caminda pa acudi. 

A haya e Directie di DVG na werki. 
Un simpel registracion di nos dokter- 
nan na Aruba DVG no por saca, paso 
nan no ta automatisa, ainda trahan- 
do cu papel. 

Actualmente nos ta trahando duro 
pa automatisa DVG caminda cu e 
servicio na cliente lo ta uno mas efi- 
ciente. Pa e luna aki porfin lo aloca 
2 dokter di cas na eerste hulp riba 
conseho y muda Huisartsen Prakti- 
jlc pa Spoed Eisende Hulp asina pa 
hasi e wachttijd y e proceso na Spoed 
Eisende Hulp mas eficiente. 

Un proyecto di hospital caminda a 
lubida un OK y caminda Schwengle 
di inicio tabata na altura cu lo falta 
un total di 110 miyon florin. 

Un boiler cu capacidad mucho mas 
grandi di lolce tin mester. 

Tambe a pone un gibmeester como 
proyect manager. 

No ban papia mes di e costonan di 
AZV caminda ta remarcabel 
cu importacion di remedi- 
nan (generico) ta wordo 
domina dor di un monop- 
olio. 

Ambtenaarnan cu pa 
añas no a haya e debido 
atencion y nan posi- 
cionnan juridico no a 
wordo regla. Actual- 
mente ta bezig cu AZV 
pa monitoria y analysa e 
calidad di cuido. 


Nos a aloca caba 500.000 florin pa 
SABA na unda Gobierno a haya un 
situacion caminda cu e cushina ta- 
bata casi cay den otro. 

Edifico di DVG y SVB na Hospital 
bieu den cay den otro! 

Un cuido di nos grandinan cu ta de- 
plorabel. 

Un lotto cu no ta duna COA nada 
pa nos atletanan caminda cu e ley ta 
stipula cu Lotto mester duna 10 pro- 
cent di nan entreda na COA. 

Enfin, tristo pa lesa un declaracion di 
ex Minister Schwengle di e manera 
aki. 

Un profesional cu a bay cu tur com- 
puter, laptop, desktop y tele- 
fon for di Cocolishi pa 
uzo personal. 

Un hende cu na lugar 
di a drecha e cuido 
medico, a laga esaki na 
werki! 

Andronico // lto ,/ Rasmijn (20 aña) y Miguel Guzman (25 aña) 

ATCO Aruba a celebra 
cu empleadonan fiel 



METACORP a celebra aniversario 
di añanan di servicio di 2 emplea- 
do di ATCO Aruba N.V Andronico 
“Ito” Rasmijn a cumpli 20 aña di ser- 
vicio, mientras a celebra 25 aña di 
servicio di Miguel Guzman. Famia y 
coleganan a bini hunto cu Ito Rasmi- 
jn y Miguel Guzman na Balashi Beer 
Garden, pa asina celebra e añanan di 
servicio di e empleadonan unda cu a 
pasa un atardi ameno. 

Ramoncito Croes, Operation Manag- 
er na ATCO Aruba N.V, a expresa cu 
Ito Rasmijn tin 20 aña ta trahando 
cu ATCO Aruba N.V y e ta un chauf- 
feur di truclc, pero tambe e ta un em- 
pleado ehemplar. E ta un persona cu 
ta na ora na trabou y e ta cumpli cu 
loke ta su trabou di e dia ey. “Tur dia 
e tin un reto cu su mes. Su reto ta 
pa haci su mes miho di loke el a haci 
ayera”, asina Ramoncito Croes a ex- 
presa di Ito Rasmijn. 

Den trabou e ta un persona cu ta 


cuida su ekipo, pasobra asina cu algo 
pasa cu su ekipo di biaha e ta tuma 
contacto cu su superior y di biaha ta 
manda e truck garashi, pasobra Ito 
Rasmijn kier su truck den bon condi- 
cion p’e por sigui cumpli cu su tra- 
bou. E ta un persona cu ta pensa riba 
e progreso di e trabou y tin e mentali- 
dad di baha gasto. 

ATCO Aruba N.V a celebra 25 aña 
di servicio di Miguel Guzman, kende 
ta un persona cu ta aporta na e his- 
toria di ATCO Aruba. Ramoncito 
Croes a expresa cu Miguel Guzman 
a bin Aruba y a haci diferente tra- 
bou, pero desde momento cu ATCO 
Aruba a tuma over tur ekipo uza pa 
traha un hotel, nan tabatin mester di 
un operador. 

Nan a bin haya sa cu Miguel Guz- 
man tabata operador di heavy equip- 
ment y el a siña di su mes trahando 
cu e ekiponan. Asina 25 aña pasa el a 
cuminsa traha na ATCO Aruba N.V 
y durante e añanan ey el a sa di pusha 



su mes te unda e ta awendia. Ram- 
oncito a elabora cu semper por conta 
cu Miguel pa cualkier trabou sea ta 
limpiesa di tereno chikito of di tere- 
no grandi, pero tambe pa transporte 
di carga chikito, pa carga hopi grandi 
y hopi pisa. Miguel su conocemento 
di inventario di ekiponan y material- 
nan cu nos tin ta hopi bon y sa con 
y ki ora mester di nan pa cumpli cu 
trabounan special na manera efecti- 
vo. ATCO Aruba N.V a gradici Ito 
Rasmijn y Miguel Guzman pa nan 
sosten cu e compania y pa nan bon 
trabou. 

Miguel Guzman a gradici tur su co- 
leganan di trabou p’e oportunidad 
cu el a ricibi y asina yega unda e ta 
awendia. E ta contento di su trabou 
y di tur cu a yud’e na yega asina leu, 
e ta haya cu nan ta un union grandi 
den e trabou pasobra hunto nan ta 
percura pa haci loke mester wordo 
haci. 

Tur presente a disfruta di e dushi 
cuminda cu nan a ricibi y di por a 
pasa un atardi hunto despues di tra- 
bou. 

Vice Presidente di 
Parlamento a reuni 
cu Minister Stef 
Blok di Relacionnan 
Exterior di Reino 
Hulandes 

PARLAMENTARIO Alan Howell den su 
calidad di Vice Presidente di Parlamento ta- 
batin un reunion hopi importante cu Minis- 
ter Stef Blok di Relacionnan Exterior di Re- 
ino Hulandes. 

Topico mas importante riba mesa tabata e 
situacion cu nos ta aden cu Venezuela. Vice 
Presidente a pone enfasis riba e situacion cu 
tin di haber cu e fronteranan cera cu tin nos 
pueblo preocupa y cu ta perhudicando Aruba 
economicamente. 

Minister Blok a priminti di haci lo maximo 
pa busca un pronto solucion. 




Donacion di Waldy Simson 


E artista polifacetico Waldy Simson a duna 
Biblioteca Nacional Aruba un par di obranan 
di arte cu el a traha. 

E donacion ta existi banda di retratonan di 
Betico y Rufo di pinturanan y tambe di un 
portret riba cua Simson ta hunto cu ex gober- 
nador di Aruba Z.E. Fredis Refunol. 

Den nomber di Biblioteca Nacional Aruba 
directora Astrid Britten a ricibi e donacion. 
Por wak e obranan durante oranan di aper- 
tura di Biblioteca Nacional Aruba cu ta situa 
na George Madurostraat 13 na Oranjestad, 
Aruba. 

Website: artisit.webs.com y YouTube: Sim- 
son 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 4 Apr, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

185.48 

186.20 


187.00 

Pond sterling 

GBP 

2.43 

2.48 


2.54 

Japanse yen 
(per 10.000) 

JPY 

166.12 

167.63 


169.32 

EURO 
(per 100) 

EUR 

216.66 

218.64 


220.84 

Deense kroon 
(per 100) 

DKK 

28.38 

29.10 


29.90 

Noorse kroon 
(per 100) 

NOK 

21.69 

22.41 


23.21 

Zweedse kroon 
(per 100) 

SEK 

20.18 

20.90 


21.70 

Parlamentario Sue-Ann Ras (MEP): 

Falta di informacion ta crea tardanza 
pa soluciona problema social 



NA momento cu bo busca, unda nos 
ta para actualmente, pa nos por dre- 
cha y atende cu e problemanan so- 
cial, mester tin informacion pa bo 
por traha cu ne. Asina parlamentario 
Sue-Ann Ras (MEP) a bisa durante 
su conferencia di prensa diaranson 
mainta. 

Ras a referi na e preparacion cu e ta 
haciendo pa presupuesto, specifica- 
mente enfocando riba e.o. tereno di 
enseñansa y parti social, unda cu e ta 
buscando pa sa lcico mester y unda 
mester inverti e placa na un miho 
manera. Pero ora cu no tin suficiente 
informacion riba e tema, ta bira difi- 
cil. 

INFORMACION 

Ras aki ta papia di un documento 


cu e Minister di Asuntonan Social, 
Glenbert Croes a ricibi, cual ta un 
pida papel unda tur e informacion 
disponibel tabata ubica. Algo cu sigur 
no ta suficiente pa haya un bon bista 
di e situacion real cu tin na Aruba pa 
loke ta trata e tereno social. Ras ta 
mustra riba e investigacionnan cu el 
a bin ta haci riba e maneho y ehe- 
cucion di plan(nan) di e gobierno 
anterior, unda el a haya masha poco 
informacion. 

“Un A4 (documento) no ta bisa mi 
net net nada!”, Ras a bisa. Berdad 
ta pone riba e pida papel alci, cu tin 
varios cos ta andando na diferente 
departamento, manera: Departa- 
mento di Asuntonan Social, Bureau 
Sostenemi, Departamento di Labor, 


etc. y ta referi na e progreso di algun 
departamento. 

PROGRESO 

Pero lolce ta poni, esta di e progre- 
so (e documento ta uza e palabra 
‘gaande’, esta den desaroyo), no 
ta un bista realistico. Ora cu a bay 
check cu cada departamento, a re- 
sulta cu tur tabatin un plan cu nan 
a manda aden, pero no a tende nada 
bek. “E unico feedback cu algun di 
nan duna ta, cu e minister di e tempo 
ey, a haya e peticion pero a pone stop 
na personal y a dicidi tambe pa pone 
e plannan bunita den cashi”, Ras a 
sigui bisa. Como tal Ras ta mustra cu 
e no por haci nada cu e traspaso cu 
nan a haya, pasobra no tin nada pa 
sigui traha riba dje, ni sikiera un dos- 
sier pa indica den ki fase e plan ta 
prome cu a haci e traspaso, pa por 
garantisa y sigui cu continuacion di 
gobernacion. 

PROBLEMA GRANDI 
Loke ta preocupa Ras, ta cu e tereno 
aki di asuntonan social, hubentud y 
labor, ta e terenonan unda cu nos tin 
e problemanan di mas grandi den nos 
comunidad. Esaki mes ta conduci cu 
e falta di informacion, ta mas bien 
un tardanza innecesario, pasobra ta 
bay tuma mas tempo awor pa resolve 
e problemanan cu por tin. “Bo tin cu 
bay investiga, bo tin cu bay analisa 
cua di tur e plannan bunita cu e min- 
ister y gobierno anterior a traha y 
presenta, realmente a yega na ehe- 
cuta”, Ras a sigui bisa. 

Mercado di Labor 2018 CAl ta gradici 



FIN di maart 2018 a tuma lugar e mercado laboral pa studiante 
nan di Ciclo Avansa 1 di scolnan Mavo di Pariba di brug. E scolnan 
participante tabata Filomena College Mavo, EPB doorstroom, John 
Wesley College, Avond- y Middag Mavo, C.G Abraham de Veer 
school y St. Augustinus College.. 

E mercado a tuma lugar na St. Augustinus College na San Nicolas. 
Varios tabata e instancia y scol nan cu a duna presentacion na e 
centenares di alumno y demas bishitante nan. 



Entre esaki nan tabata tin presentacion di OAA beroepsonderwijs, 
Scol pa Polis, K9, Gemotoriseerde Brigade, Brandweer Aruba, Co- 
legio San Nicolas, EPI sectornan Ciencia y Technologia, Economia, 
Hospitality & Tourism, Salubridad y Servicio, Kustwacht, KIA, 
IPA, Douane Recherche, CICV docent Jarissa Dubero. 

E comishon organisador ta gradici cada instante, bishitante y tur 
maestro presente cu a haci e mercado uno exitoso e aña aki. Otro 
aña e mercado lo ta na Filomena College Mavo. 

Potretnan ta cortesia di Joan Mahendrepersad y Addonsito Croes 

Parlamentarionan Endy Croes y Edgard Vrolijk: 

Un bishita exitoso na Curinde cu ta maneha Freezone Corsou 

DESPUES di un reunion marato- 
nico di alrededor 13 ora diaranson 
siman pasa den Parlamento di Aru- 
ba unda a trata e Ley di LIM, Par- 
lamentarionan Endy Croes y Edgard 
Vrolijk a sali mesun anochi rumbo 
pa Corsou unda mester a atende un 
serie di 4 reunion e dia siguiente. 
Parlamentario Endy Croes durante e 
conferencia di prensa a sigui bisa cu 
Presidente di Parlamento di Corsou 
William Millerson, amigo di ambos 
Parlamentario, hunto cu su Staff a 
brinda Parlamentarionan di Aruba 
un trato A-1. 

Alaves a probecha pa reuni cu otro 
Parlamentarionan di Corsou, esta 
Ana Maria Pauletta y Jeser E1 Ayou- 
bi compartiendo diferente idea. Un 
reunion hopi importante cu tabata 
riba agenda ta un reunion cu Staff di 
Curinde. Curinde ta maneha Freez- 
one Corsou. Managing Director 


Jacqueline Jansen, Client Manager 
Giovanni Boekhoudt, Assistent Man- 
ager Daniel Oleana y Investment Pro- 
motion Manager Fiorina Hernandez 
a forma parti di e Staff cu a duna un 
Powerpoint presentation formidabel 
na e Parlamentarionan di Aruba. 

Corsou a pasa den un transicion des- 
de 2013 unda a adapta diferente ley 
pa por cumpli cu standardnan inter- 
nacional. Den e proceso aki a inverti 
bastante energia pa por a haya tur 
hende den e mesun direccion. Parla- 
mentarionan Endy Croes y Edgard 
Vrolijk ta splica cu Parlamento aki ta 
trahando pro-activo. Nos no ta criti- 
ca y controla solamente pero ta per- 
cura pa constantemente trece idean- 
an lucrativo pa nos gobernantenan. 
Curinde ta traha den laso estrecho 
cu entre otro Freezone Panama y Re- 
publica Dominicana. Parlamentari- 


onan tin e deseo pa Aruba explora pa 
modernisa nos Freezone, hib’e na un 
standard mucho mas halto y haci’e 
competitivo atrobe. 

Corsou tin 3 Freezone cual ta un na 
Airport, un na Haven y un tereno 
industrial apunta destina pa esalci. 
Total e tres zonanan aki a logra crea 
1500 cupo di trabou y ta aportando 
substancialmente na caha di gobier- 
no. Aruba tin un oportunidad grandi 
pa consolida y haci Freezone un pi- 
lar extra pa economia di Aruba. Lo 
sondea tur posibilidad cu tur partner 
pa hunto traha riba e rumbo nobo 
pa construi dicho pilar. Endy Croes 
y Edgard Vrolijk a lceda masha con- 
tento cu un reunion exitoso y sigur e 
amabilidad, trato y alaves e disponib- 
ilidad pa comparti informacion di 
parti di Staff di Curinde. Hunto nos 
lo sigui construi e brug pa futuro. 

Minster Dangui 
Oduber presente 
na entregamento 
di un ambulance 
nobo na IMSAN 



DIARANSON atardi Minister di Turismo, 
Salubridad Publico y Deporte Sr. Dangui Odu- 
ber tabata tin e honor y placer pa presencia e 
entrega di 1 ambulance nobo na IMSAN, riba 
invitacion di IMSAN y sigur esaki ta cuadra cu 
e vision di e mandatario. 

Esaki ta pa mehora e cuido y e servicio cu ta 
wordo brinda na comunidad. Parti di e servi- 
cio ta pa busca mas ambulance y mester bisa 
contrario na loke un media di prensa a trece 
dilanti, e ambulace a wordo bestel for di de- 
cember caba door di IMSAN. E ambulance aki 
ta moderno, “state of the art” y ta cumpli cu 
tur e exigencianan internacional. E ambulance 
tin WIFI abordo pa por cumunica cu eerste- 
hulp unda por pone e personalnan na altura 
ldko ta e trauma y con pa atende cu esaki ora 
e pashent yega. 

E Mandatario a duna di conoce cu lo bai busca 
3 ambulance mas pa asina por cumpli cu 10 
ambulance den servicio y den bon condicion 
pa por brinda e calidad di cuido cu nos kier 
brinda na nos cuidadanonan. Minister Dangui 
Oduber ta felicita IMSAN cu e ambulance. 









11 

V i 







i ■ 



K. ^ 

^ I i 


■tifll _- 



Digicel | SALE 


FLIPFLOP FESTIVAL GENERAL TICKETS 

FOR ONLY AFL. 50,- 

FRIDAY, APRIL 6 TH , 9 A M - 5 P M 


DIGICEL STORES: SAN NICOLAS, TANKI LEENDERT, 
BOULEVARD AND MARISOL / MAIN OFFICE 


CASH AND CARD ACCEPTED 

Digicel Aruba sosteniendo Road to Russia Soccer Camp 2018 



E aña 297 Soccer Academy a organisa pa 1 siman largo nan 
Worldcup Soccer Camp pa muchanan di 4 te cu 15 aña, esta 
Road to Russia Soccer Camp 2018, y a conta cu e sosten di 
Digicel Aruba. Hopi mucha homber y muhe a participa na e 
soccer camp aki cu a tuma luga na Stadion Guillermo Prospero 
Trinidad. 

E camp tabata pa 5 dia y tabata inclui training di futbol duna 
pa coachnan certifica di KNVB, charla tocante salud, set di 
uniform, cuminda y bebida (snack, juice y fruta). Na final di e 
camp cada mucha participante a ricibi nan certificado for di e 
organisadonan di e soccer camp. 

Digicel Aruba tabata e sponsor principal di e soccer camp unda 
cu a duna 100 uniform pa mucha cu branding di Digicel, a duna 
medaya, premio p’e teamnan ganado, a percura p’e ‘participa- 
tion fee’ pa 5 mucha y a provee tent pa areanan di awa. E spon- 
sorship aki ta parti di e lansamento di LTE, cual ta un data super 
lihe. 





“Educacion fisico di mucha como tambe experencia pa train y 
hunga den team ta hopi importante. E camp aki particularmente 
ta incorpora tayernan, manera dieet saludabel y practicanan di 
yoga balansa. Tur top team internacional ta na caminda pa Ru- 
sia y ta incorporando yoga den nan preparacion y recuperacion 
despues di wega” segun Wanda Broeksema, Digicel’s CEO. E 
concepto di e camp aki ta pone cu Digicel Aruba ta sostene 
nan. “Esaki ta algo cu e muchanan lo corda pa un tempo largo 
y tambe nan lo beneficia di e tipnan y training cu nan a ricibi.” 

Parlamentario Robert Candelaria di AVP a intercambia hopi recuerdo 

Encuentro positivo cu ex Comisario Jan van der Straten 



PARLAMENTARIO di Fraccion AVP, Robert Can- 
delaria tabatin un encuentro cu ex Comisario di Polis 
di Aruba, esta Jan van der Straten, cu ta riba nos isla 
di vakantie. E encuentro tabata ameno, unda a recorda 
tempo cu nan tabata traha cu otro den Cuerpo Policial 
Aruba. 

Tempo Robert Candelaria a inicia su carera den Cuerpo 
Policial Aruba, e tabata traha bou mando di Jan van der 
Straten y den e encuentro aki nan a elabora riba dife- 
rente topico, manera temanan di pasado y pa futuro. Jan 
van der Straten a aprecia cu Robert Candelaria tabatin 
un tiki tempo pa nan por a sinta cu otro. E temporada cu 
ambos tabata Polis, e contacto tabata uno bon, asina el 
a expresa. Despues cu el a baha cu pensioen, Jan van der 
Straten a bay biba bek na Hulanda y awo e ta cu vakan- 
tie unda e ta topando cu diferente persona. 

Jan van der Straten a bin traha na Aruba pa setup Land- 
srecherche y despues a acerk’e un biaha mas pa traha 
den Cuerpo Policial Aruba. Ald el a traha casi 22 aña 
den Cuerpo Policial, dunando guia y creando varios de- 
partamentonan nobo y manteniendo un bon relacion cu 
Sindicato di Polis. E ta corda cu a intermedia pa e sindi- 
calistanan por a sigui curso specialisa na Hulanda, cu sin 
duda a yuda crea talentonan den sindicalismo riba nos 



isla, asina Jan van der Straten a expresa. “Nos tabatin 
bon contact na Tilburg y esaki tabata hopi bon pa nos 
hendenan, pasobra a zorg pa nan a haya un opleiding”. 
Asina aki el a percura pa tabatin un organisacion cu ta- 
bata sa con pa traha bon y con coleganan ta traha hunto 
y na beneficio di pueblo di Aruba. 

Pa Robert Candelaria di a topa cu esunnan cu el a conoce 
y traha bou di nan mando durante su prome añanan den 
Cuerpo Policial Aruba, tabata algo great. Tempo el a con- 
oce Jan van der Straten como Comisario y e tabata den 
e management team cu Korpschef Alwyn Nectar. Duran- 
te e tempo aki Robert Candelaria a traha den diferente 
departamento. Den e periodo aki el a siña hopi y e tin 
aprecio na personanan cu a significa algo den su carera 
policial. 

Robert Candelaria a bishita Richard Martus, lcende ta- 
bata su prome chef di districto Oranjestad. Tambe el 
a traha cu Karel Jeandor, Inspector Josefa y hopi mas. 
Despues cu el a tende cu Jan van der Straten ta bin Aru- 
ba cu vakantie, Robert Candelaria di biaha a busca pa 
topa cun’e un rato. 

E carera politico ta uno cu Robert Candelaria no taba- 
tin ambicion p’e, pero haciendo esaki pa algun luna el 
a gusta. E1 a ripara cu por contribui hopi y por yuda 
pueblo den diferente manera. Por bin cu proyectonan di 
ley, pero tambe controla Gobierno. Robert Candelaria 
ta creciendo den e area politico manera el a haci den 
Cuerpo Policial. “Den e trabou aki tambe ta algo cu bo 
tin cu crece den dje”, asina Robert Candelaria a termina 
bisando. 

Parlamentario Sue-Ann Ras (MEP): 

Efecto di criansa soltero riba nos comunidad 



MUCHA ta biba den diferente tipo di constelacion fa- 
miliar y e famia Arubano ya no ta caracterisa pa e con- 
stelacion di famia tradicional di 2 mayor. Segun Sue-Ann 
Ras, parlamentario pa partido MEP, tin un crecemento 
di cantidad di hende cu ta opta pa lceda soltero (nun- 
ca a casa), un aumento grandi den hende cu ta asumi e 
responsabilidad di mayor soltero y aumento barbaro di 
divorcio. Indudablemente mester tin un cambio den e 
forma di biba di nos muchanan. “Pero tambe tin poco 
conocemento y conscientisacion riba e impacto di termi- 
no largo di e transicionnan di bida aki riba e mayornan y 
e yiunan”, e parlamentario ta sigui bisa. 

PREYENTIVO 

Pa por traha preventivo, segun Ras, mester di dato, pa 
cual e parlamentario a acerca Centraal Bureau Statistiek 
(CBS), cu a coopera hopi bon, pa dun’e tur informacion 
cu e por uza. Entre e documentonan ricibi, tabata e docu- 
mento “Profile of Aruba Childrens”, unda cu ta descubri 
hopi di e problemanan riba cual por traha y ataca, cu ta 


escalando rapidamente y ta visibel den nos comunidad. 
“Na momento cu analisa detayadamente e documento 
aki, por yega na hopi conclusion, comprension y bista 
riba nos problemanan social. Traha un plan preventivo 
mester ta funcional y mester por duna un resultado real- 
istico, tanto riba termino cortico como esun largo”, Ras a 
sigui bisa. Actualmente Aruba ta den e situacion critico, 
unda cu nos mester cuminsa drecha lolce tin caba y na 
mesun momento traha riba plan di accion preventivo, pa 
e situacionnan y crisis social no sigui escala. Segun Ras, 
CBS por a demostra statisticamente e reduccion drastico 
y continuo di constelacion familiar di dos mayor y e au- 
mento barbaro di e famianan di mayor soltero, specifica- 
mente mama soltero. 

MAMA SOLTERO 

Ras ta mustra cu si mira e constelacion familiar di 2010, e 
categoria di mama soltero ta resalta. E cantidad di famia 
cu mucha di 0-7 aña na 2010, tabata di 15.256 famia. 
“Lolce cu ta alarmante y cu nan ta señala tambe ta, cu e 
pareha cu mucha ta 7.489, mientras cu e parti di mama 
soltera ta 7.253. Kiermen cu practicamente nos constela- 
cion di populacion ta consisti di mes hopi mama soltero 
como esun di pareha. Esaki ta un crecemento hopi grandi 
mes y rapido den e ultimo 3 decadanan, unda cu antes e 
mamanan tabatin e funcion di lceda cas, cuida y educa e 
muchanan, mientras e tatanan tabata traha y percura pa 
tur loke ta e parti financiero. Mas cu claro, e constelacion 
di mama soltero, ta exigi hopi responsabilidad, energia y 
reto”, Ras a indica. 

PRESION Y RETO 

No por descarta tampoco, segun Ras, cu alrededor di 75% 
di e mamanan soltero alci, ta traha den sector hotelero y 
restaurant, unda cu e particion di tempo, entrada y flexi- 
bilidad den orario di trabou ta masha limita. Mas tristo 
ta, cu mayoria di e mamanan soltero aki ta cay net bou 
di e entrada di nivel di subsistencia, cu ta Awg. 2.400 pa 
un famia consistiendo di 1 mama y 1 yiu. “E retonan cu 
e mamanan aki ta enfrenta ta enorme y nos tin cu bin 
cu plan y accion pa por brinda nan cierto sosten”, Ras a 
finalisa bisando. 

DIAHUEBS dia 12 di april, Centro di Bario Brazil ta 
inicia un curso (di 3ora) di CPR y Choking /Prome aux- 
ilio, pa mayornan. 

E orario ta di 7:00pm pa 10:00pm. 

E curso ta enfoca mas con pa yuda especialmente mucha 
cu CPRy tambe den caso cu si e mucha pega cu algo etc., 
esta “Choking”. Pero tambe den e curso ta siña con pa 
trata cu hende grandi. 

Profesionalnan cu ta traha den Hospital ta duna e curso 
alci. 


Tur cu pasa e test aki ta certifica na un nivel pa por yuda 
un persona cu mester un ayudo medico te ora ayudo pro- 
fesional yega na e sitio. 

Especialmente pa esnan cu ta traha cu mucha; e seguri- 
dad di mucha ta un aspecto sumamente importante y 
responsabel. Cursistanan ta bay haya diferente informa- 
cion y practica di CPR y Choking. 

Na final di e curso cursistanan tin cu haci nan test pa 
asina por haya nan certificado. 

Pa e biaha aki inscripcion ta limita y ta costa 20 florin. 
Pa mas informacion por yama na 584-6500. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com Áf www.facebook.com/awemainta 583-1400 á 583-1444 

Pronostico dl tempo 

Pronostico di tempo valido 
pa owe diahuebs 5 di april 




Tempo lo ta levemente te parcialmente nubla y generalmente seco, cu localmente un awacero breve. 

Temperatura maximo lo bay ta na 32 grado celsius y temperatura minimo na 26 grado celsius. 

Biento lo ta modera te basta fuerte for di direccion oost te oost- noordoost, cu forsa di 3 te 5 (12 te 39 km/ora, 7 te 
21 nudo). Den dia posiblemente fuerte y den rafaga, cu forsa di 6 (40 te 50 km/ora, 22 te 27 nudo). 

Situacion general di tempo: 

Den proximo 24 ora no ta spera cambionan significante den e tipo di weer cu tini actualmente. Den curso di mainta 
temporalmente lo bay tin mas nubia den region local for di cual por cay un awacero. Sobra di dia tempo lo lceda 
generalmente seco. 

Condicion di laman: 

Olanan di laman lo ta for di direccion oost cu haltura di 3 te localmente 5 pia. E olanan di mas halto lo ta na 
costanan oost, noord te noordwest di e isla. 

Temperatura di superficie di laman lo ta na 26 grado celsius. 

Potencial di awacero pa e proximo 24 ora: 1 mm of menos. 

Registracion di temperatura (celsius) y awacero (mm) den ultimo 24 ora: 

Airport: max 32 / min 26 / 0.0. 

Pronostico di tempo pa proximo dianan di siman: 

Levemente te parcialmente nubla y generalmente seco. Biento lo ta for di direccion oost y modera te basta fuerte. 
Den dia fuerte y den rafaga. 

Temperatura max/ min lo ta: 32/26. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Ma esnan cu confia den Señor lo haya forsa 
renoba, nan lo bula bay ariba cu hala manera 
Aguila. 

Nan lo core sin bira fatiga, 
nan lo cana sin cansa 
Isaias 40:31 

Cu inmenso tristesa na nos curazon pero gradicido 
pa tur locual ela nifica pa nos na bida, nos kier 
anuncia fayecimento di: 



Victoriana Thiel-Dirksz 

Mihor conoci como "Mama Toya" 

*15-04-1950 -t04-04-2018 

Acto di entiero lo wordo anuncia despues 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hiba mi na awa trankil, 

Pa mi bolbe haña forsa". 

Salmo: 23 

Conforme cu boluntad di Dios, 
nos ta anuncia fayecimento di: 



Anna Maria Feliciana 

*05-08-1937 - t31 -03-2018 

Subrino y subrinanan: 

Howard y Debby Oduber- Simon 
Gershom y Larissa Oduber- de Cuba y yiunan 
Johanna Feliciano y yiunan 
Lisita Feliciano 

Lucia y Tom Fleugel- Feliciano y yiunan 
Peter y Jade Feliciano- Morano y yiunan 

Swa y cuña: 

Elio Oduber 

Elizabeth Feliciano- Lopez 

Primo y primanan serca: 

Frida y Milo Kock- Feliciana y yiunan 
Nina Feliciana- Kelly yyiu 
Mitoy Ludwina Feliciana-Trompy yiunan 
Erix Feliciana y Martha Croes y yiunan 
Merita y Benky Eckmeyer- Feliciana y yiunan 


Demas primo y primanan, bisinja, conocirnan, 
ex-coleganan di Botica Oduber, Good and Natural 
storey demasfamia. 

Ta invita pa acto di entiero cu lo tuma lugar 
diabierna dia 6 di April na Misa Santa Filomena, 
Paradera di 2or pa 4or di atardi, despues pa 
Santana Catolico na Paradera. 

Nos disculpa si den nos tristesa nos por a lubida 
cualkier persona. 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


/ 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 

Cu inmenso tristeza na nos curazon, 
nos ta anuncia fayecimento di: 



Candida Dionicia Fingal 

Mihor conoci como"Aida"of"Mamay" 
*03-10-1929 - T03-04-2018 

Acto di entiero lo wordo anuncia despues 





ç^hineral Cfámie' 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Bedroefd, maar dankbaar voor alles wat hij voor 
ons heeft betekend, geven wij U kennis van het 
overlijden van mijn lieve man en onze geliefde 
broer: 



Henricus J. Beuker 

Beter bekend als"Cobus" 
Amsterdam, 23-11 -1942 - Aruba, 31-03-2018 

Echtgenote :Telma Francisca Beuker-Kip 
Broers en Zus 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi n'tin falta di nada. 
Den cunucu di yerba berde, e ta pone mi sosega. 

E ta hiba mi na awa trankil, pa mi bolbe haya forza" 
Salmo 23 


Cu inmenso tristeza na nos curason pero conforme 
cu boluntad di Dios nos ta anuncia fayecimento di 
nos tata stima: 



Juan Glicerio Carrasquero 

Mihor conoci como"Siro"of"Juancho" 

*21-12-1948 +29-03-2018 

Na nomber di su juinan: 

Juan. G. Jr. y Monica Carrasquero-Maduro 
Patricia A. Carrasquero 
Gilberto L. Carrasquero 
Mama di su juinan: 

Albertina "Tina"y Jacento Geerman-Quandus 
Exsuegroy suegra: 

Franciscus yTomasa Quandus-Tromp 
Amiga stima di cas:Luz Merlyn Wong 
Manera un jui: David E. Wong 

Su rumanan: 

+ Miguel y + Catalina Carrasquero-Brete 
+ Carmen y + FelizTromp-Carrasquero 
Candido y + Paula Carrasquero-Heyden 
Cuña: + Martina "Tina"Tromp-De Cuba y famia 

Sobrino y sobrinanan, primo y primanan, comer y 
compernan, famia na Aruba, Curacao, Venezuela, 
Hulanda y demas famia: Carrasquero, Quandus, 
Maduro, Brete,Tromp, Heyden, de Cuba, Loopstok, 
Croes, Guzman,Todd, Rólle, Chiquito, Cathalina, 
Kock, Gomez, Farro, Quandt, Geerman, Oduber, 
Schmidth, Wong y demas famia ta invita tur amigo 
y amiganan, bisinjanan y conocirnan, 
ex-coleganan di Astec NV y Casinowezen pa asisti 
na e acto di entiero cual ta tuma lugar diabierne 
06 April 2018 pa 11.00 di mainta na Misa Santa 
Anna na Noord. 

E restonan mortal lo ta reposa for di 9.00 -11.00 di 
mainta den Misa Santa Anna na Noord. Cremacion 
lo tuma lugar despues. 


Mede namens de families Beuker, Kip, Lampkin, 
Bermudez, Gomez, de Cuba, Stenneken, Nuñes, 
Arends, Bernadina. 

Zijn oude collega's van TeleAruba, verdere familie 
en vrienden 

Er is gelegenheid tot condoleren op donderdag 5 
april 2018 tussen 09:00 - 11:00 uur aan de Aurora 
Funeral Home. Aansluitend zal de begrafenis 
plaats vinden op de Sabana Basora begraafplaats. 

Na de begrafenis kunnen we helaas geen bezoek 
aan huis ontvangen. 


Disculpa nos si den nos dolor y tristesa nos por a 
lubida algun famia, amistad of conocir. 

Adres pa condolencia Aurora Funeral Home na 
Cumana diahuebs 05 April 2018 di 7.00 - 9.00 di 
anochi. 

Na lugar di flor of krans un donacion pa "Edmund 
Harms Foundation" lo ta altamente aprecia. Lo tin 
un box disponibel pa e bunita gesto aki. 

Nos ta lamenta cu despues di misa nos no por 
ricibi bishita di condolencia na cas. 

"Tur cos aki na mundo tin su ora y su tempo, 
Ora pa nace y ora pa muri, ora pa yora y ora 

pa hari, 

Ora pa keda keto y ora pa papia, ora pa stima 
y ora pa odia, 

Ora pa guera y ora pa paz” 
Predicador 311,2,4,7,8 

Cu honda pena pero conforme cu Dios su 
boluntad, nos ta anuncia cu a bay sosega den 
braza di Señor, Mi Casa, Nos Mama, Wela, 
Bisa-vvela, Ruman y Tanta stima: 



Nemencia Lucila Werleman-Solognier 

Mihor conoci como “Chila”, “Mama Chila”, 
“Oma”, “Pepe Chila”. 

*3l-io-i939 - toi-04-2018 

Acto di entiero lo wordo anuncia despues 


Sjiem Fat & Co. 

LAW OFFlCIS 

Cu profundo tristeza Gerencia, Staf y Personal di Sjiem Fat & Co ta 

anuncia fayecimento di: 

Sra. Alminda Rosalda Ponson-Arends 
mihorconoci como Rosalda 

Na bida, mama di nos colega Kathiana Ponson, trahando como 
Financial Administrator & Office Manager na nos empresa. 

Nos ta extende palabra di profundo condolencia na su yuinan, 
nieto y nietanan y demas famia. 

Cu Dios duna su famianan hopi forza na e momento dificil aki. 

Sjiem Fat & Co ta anuncia pa motibo di entierro su oficina ta sera 
Diabierna 6 di april 2018 di 2or pa 5or di atardi. 

Cu Rosalda sosega na paz. 



0 pcut&ial 0iematotup 

Cumana #44 ^ Tel; 536-4444 / 733-2906 

E: royalfuneralhome@hotmail.com / 593-0857 / 731-5847 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

A bai sosega y a laga bunita recuerdo atras 



Evelina Teotista Wever 

*03 di november 1932 -101 di april 2018 
Na nomber di 

Su esposo: tAngel (Boy) Acosta 

Su jiunan: tAngel (Leo) Acosta 

Ramsay y Giséle Acosta-Meelis 
Aldwin Acosta y Julissa Kock 

Nieto y Nieta: 

Christian y Gabriélle Acosta 
Aaliyah y Jermani Acosta 

Mescos nieta: Haydee Kock 

Su rumanan: tAurita Wever y jiunan 

tEditha y tOslin Boekhoudt-Wever y jiunan 
tJenny y tMilda Wever-Arendsz y jiunan 

Famia: tJan y Edna Meelis-Arendsz 

Ramonsito y Frida Winterdal- 

Geerman 
Cuña y swa: 

tTheresita y tChibi Croes-Acosta y Jiunan 
tRoland y Cita Acosta-Croeze y jiunan 

Tanta: Daisy Weveryjiunan 

Demas sobrino, sobrina, primo, prima, iha, comer, 
comper y famia na Aruba y Corsow: 

Demasfamia Acosta, Wever, Meelis, Kock, Habibe, 
Boekhoudt, Arendsz, Arends, Granadillo,Tromp, 
Maduro y Lindsay. 

Tur su bisiñanan, amigo- y amiganan di tur tempo 
di bario di Watertoren, Lagoen, Klip, enfermeranan 
Maria y Vicky y ajudante Margot. 

Oportunidad pa condoleer lo ta na Royal Funeral 
Home diabierna 6 di april for di 7 p.m. pa 9 p.m y 
diasabra 7 di april for di 2 p.m. pa 4 p.m y después 
pa santana Central Sabana Basora. 

Despues di entiero nos no ta ricibi bishita di 
condolencia na cas. 

Nos disculpa si den nos tristesa nos a lubida algun 
persona. 

Un kaso no masha alentador 

Kon un pareha di konkubina a pérdé kustodia riba nan yunan 



'puttenal (JnetnatofU} 


Cumana #44 


Tel: 586*4444 / 733-2906 


E: royalfuneralhome@hotmail.com / 593-0857 / 731-5847 

Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 

Salmo 100:4 

Conforme cu boluntad di Dios nos ta anuncia 
fayecimento di nos querida : 



Melody P. Claros 

* 01 -05-1965 - +01 -04-2018 

Na nomber di 

Tata: Patricio Claros 

Mama: BettyClaros 

Su rumannan: Merly Contreras y Edwin Contreras 
Myrna Camba y Remigio Camba 
Marites Magana y Bong Magana 
Marissa Fontanilla y Reynaldo Fontanilla 
Joey Claros y Joan Claros 
Marlo Claros y Judy Claros 
Isagani Claros 

Sobrino y sobrinanan, primo y primanan, amigo y 
amiganan, tur famia na Filippinos y Aruba: Camba, 
Claros, Winterdal, Sarmento, Quererro, Sanchez, 
Cruz, Burgos, Berlinsky, Digol, Carlet, Genadry, 
Pataksil, Ras, Briones, Bueno y tur amigonan di 
Bingo. 

Aqua Grill,Tony Romas, Marriot Casono, Ritz 
Carlton, Dr. Horacio Oduber Hospital, Nurses, 
Holiday Inn, INC Church, Jesus is Lord, Church of 
Zion, Jehovah, Papiamento Restaurant, Charlet 
Suisse. 

Ta invita na acto di Condolencia diahuebs 5 di 
April' 18 for di 7'or pa 9'ordi anochi na Royal 
Funeral Home. Despedida y Cremashon lo tuma 
luga diabierna 6 di April '18 for di 9 pa 11 or di 
mainta na Royal Funeral Home. 

Nos ta lamenta cu despues nos lo no ricibi bishita 
di condolencia na cas. Nos disculpa si den nos 
tristesa nos por a lubida algun famia y demas 
sernan stima. 


WILLEMSTAD - Korte Supremo di 
Hustisia na Ulanda a dikta veredikto den 
un kaso kaminda un pareha ku biba den 
konkubinato ku otro a ‘pérdé’ kustodia 
komo tutor di e dos muchanan pasobra 
e pareha a separá no un pero dos biaha 
tempu ku e yunan tabata serka nan. 

Pa evitá ku ta kada bes mester buska 
mama i tata di kriansa pa e dos yunan, 
Korte a kita kustodia di e mama bi- 
ológiko dje dos yunan i e tabata ku ta 
tata biológiko di un dje yunan. 

Es ku e hómber ku tabata biba ku muhé 
no ta tata dje promé yu, solamente dje di 
dos yu. Ora korte den promé instansia a 
kita kustodia di tata dje di dos yu for di 
dje pero e homber no a keda satisfecho 
i a kontratá abogado mr. C. Reijntjes- 
Wendenburg pa bringa su kaso pa e keda 
ku kustodia riba e muchanan. 

Ela kuminsa un kaso kontra Raad voor 
de Kinderbescherming 
pa konvensé korte ku e ta partidario c.q. 
interesado den e kaso. 

Pa por a hiba e kaso di apelashon, e mes- 
ter a bringa e pelea legal pa optené e 
kondishon di partidario. 

E pregunta ldave den e lcaso aki ta: “esun 
ku no tabata mayor di e yu menor di edat 
por lo menos un aña durante e konkubi- 
nato no por bringa pe derecho di haña 
kustodia di ningun dje dos muchanan”. 
E kaso aki a pasa di korte pa korte na 
Ulanda na Rotterdam i Den Haag i fi- 
nalmente a yega Korte di Hustisia Supe- 
rior na Den Haag. Kaminda por sierto e 
hómber a pérdé e kaso. Den e kaso aki 
e mama di 36 aña a nase na Korsou i e 
tabatin kustodia dje dos yunan ku a nase 
tras di otro na 2013 i 2014 pero lcada un 
di dos diferente tata. Tata di esun mas 
chikitu nunka tabata tutor dje mucha 


pero e ta e tata huridiko di akuerdo ku 
Kódigo Sivil pero no di e promé yu. 

E pareha a biba ku otro te 2T5 te ora e 
relashon a kibra i nan a separá. 

Na óktober di 2015 outoridatnan di 
Kinderbescherming a buska un mama i 
tata di kriansa pe dos muchanan i for di 
februari 2016 nan ta bibando huntu. 
Nan ta bon kuidá i e pareha di kriansa ta 
informá tantu e mama komo e tata di e 
segundo yu, di nan kondishon. 
Legalmente nan por a keda tutor dje 
muchanan te séptémber aña pasá ora ku 
e instituto William Schriklcer Stichting 
Jeugdbescherming i Jeugdreclassering a 
tuma kustodia dje muchanan. 

Esei ta enserá ku nan a kita kustodia for 
di mama dje muchanan i nombra e fun- 
dashon korno tutor. 

Na 2017 korte a trata e kaso ku porta 
será i a tende tantu e mama komo e tata 
pero komo ‘informante’. E tata a apelá 
ku nan a kita kustodia dje muchanan i a 
pidi korte pa investigá kon bon e pareha 
di kriansa ta kria e muchanan i duna e 
mama derecho di kustodia riba nan bék. 
Praktikamente e drama a kaba akinan 
pasobra korte a dikta ku e hómber no 
por ta partidario den e kaso pasobra e 
no ta tata di tur dos yu, i no por ta tutor 
riba un yu ku no ta di dje. 
Biologikamente wél pero huridikamente 
nó. 

E tata biológiko dje segundo yu a hasi 
un intento desesperá riba tratado Eu- 
ropeo di Derecho Humano pero e no por 
a proba ku e tabatin ‘family life’ durante 
por lo menos un aña ku ningun dje dos 
yunan. I riba e punto alci ela pérdé tur 
drechi. Loke falta ainda tratamentu dje 
apelashon dje mama pero esei lo ta na 
séptémber proksimo. 

Corsou 

Salonnan di beyesa atenshon! 



Personal mediko só por manehá aparatonan Laser 



WILLEMSTAD - Inspekshon di Salubridat Publiko a 
formulá su posishon riba uso di aparatonan lcu ta traha 
ku Laser pa eliminá kabei den salonnan di beyesa of na 
kas. 

E aparatonan aki yama ‘Energy Based Devices’ manera 
Laser i ta solamente un dokter of terapista di kueru por 
manehá nan. 

Dr. Huurman ta na altura riba uso di Laser i aparatonan 
similar den salonnan di beyesa na Korsou i ta relcono- 
sé ku demasiado tempu tabatin inklaridat riba uso dje 
aparatonan aki. 

Komo resultado di un investigashon profundo lcu Ri- 
jksinstituut voor Volksgezondheid en Milieuhygiéne 
(RIVM) a hasi na Ulanda a introdusi komo maneho lcu 
ta solamente personal mediko i paramediko spesialisá 
por manehá e aparatonan aki pa trata lcueru i kutis di 
hende. 


Funshon dje aparato ta pa kibra e kueru kabeyudo ap- 
likando energia di alto konsentrashon. 

A fiha pa laga solamente personal mediko i paramediko 
usa e aparatonan aki despues di evaluá kondishon dje 
kueru i hende mester ta di train den e materia aki pa 
evitá di kousa daño na lcueru di hende. 

E eksigensia aki ta konta mas pisá pa Korsou kaminda e 
radiashon di rayonan Ultra Violeta ta muchu mas haltu 
ku na Ulanda. (Pensa solamente riba e solo intenso lcu 
nos tin na Korsou). 

For di awe Inspekshon di Salubridat Publiko ta aplilcá e 
regla komo punto di salida ora ku nan tene kontról. 

Inspekshon di Salubridat a pone e konosido salonnan 
di beyesa na altura dje punto di bista alci i a pidi nan pa 
informá nan di tur aparato ku ta usa rayo Ultra Violeta 
den e salon i nómber dje persona lcu ta usa e aparato riba 
kliente. 

Tq temporada di nombra komisario 


Corsou 


Awo ni SOAB por mcmda un proposishon 
bon dokumentá pa evaluá nombramentu 


WILLEM STAD - Un instituto 

privá - alo menos asina ta presenté riba 
ret digital - ta un kompania privá ku ta 
traha tantu pa gobiernu komo sektor 
privá na Korsou i Sint Maarten i algun 
tempu hasta a asisti Surnam den opti- 
malisashon di nan Kontrolaria General. 
SOAB ta un instituto di peso i p’esei 
mes kualke fayo den su struktura of 
organisashon ta isa más ainda pasobra 
nan trabou mester produsi resultado di 
kalidat. 

P’esei mes ta straño lcu awor ku gobier- 
nu c.q. minister di finansa ke nombra e 
presidente di nobo, ku e dokumentashon 
ta mankaron pa bisé popularmente. 

E direktor di SBTNO ku obligatoria- 
mente tin ku duna gobiernu su komen- 
tario i opinion riba e pasonan korekto 
pa yega na un nombramentu, luna pasá 
a haña proposishon pa nombra e presi- 
dente di Hunta di Supervishon di nobo. 
Di akuerdo ku e ultimo relato anual ku 
nos por a nota riba Internet, e ultimo 


relato anual tabata di 2012 loke natu- 
ralmente no por ta pasobra hustamente 
un entidat di puramente akountent pro- 
feshonal, sa muchu bon ku relatonan 
anual mester ta lda na tempu pa doño 
dje entidat ku den e kaso aki ta gobier- 
nu. 

Dia 21 di februari gobiernu a informá 
SBTNO ku nan ke nombra e aktual 
presidente pa un periodo nobo. 

No ta promé biaha ku esaki ta sosodé 
pasobra ela pasa kaba na yuni di 2014 
i ketu bai e mesun argumentonan ta vá- 
lido. 

I manera ta sosodé ku kasi tur propo- 
sishon ku ministernan ta manda pa 
SBTNO, atrobe ta falta informashon i 
dokumentashon. 

Aparentemente e fayonan ald ta struk- 
tural di parti di praktikamente tur min- 
ister. 

SOAB ta un entidat di accountancy i 
por lo menos dos miembro mester ta 
registeraccountant. 


Otro detaye ta ku dos gobiernu ta sosio 
den SOAB, gobiernu di Korsou i gobier- 
nu di Sint Maarten. 

Ta p’esei ta un miembro di e Hunta di 
Supervishon di Sint Maarten, W.J. Vo- 
ges i un miembro di Korsou, drs. W.J. 
Curiel ta firma e relato anual. 

Un diskrepansia ku SBTNO a kritiká 
foi den salida ta ku kontrali na e statu- 
tonan modelo di gobiernu, Minister Gi- 
jsbertha no a manda e perfil na kual e 
presidente mester kumpli. 

Mas grave ainda ta e hecho ku hamas e 
konsehero ofisial di gobiernu mr. Don- 
ald de Palm, a haña un perfil pa miem- 
bronan di Hunta di Supervishon. 

Esei ta enserá ku ta proponé pa nom- 
bra un presidente pero no a kumpli ku 
e ordenansa di Code Corporate Gover- 
nance. 

Ku otro palabra: trabou ‘sloppy’ i paro- 
tin di parti dje minister i su asistentenan. 


Pa promé bes den algun aña 

Presupuesto di aña pasá no ta balansá i debe nashonal a subi 


WILLEMSTAD - Un notisia poko 
positivo sino mas bien hopi negativo 
ta konklushon di Komishon di Super- 
vishon finansiero di Korsou ku riba aña 
ku a pasa presupuesto no ta balansá i e 
debe nashonal ta sigi subi. 

Di otro banda no por mustra debe riba 
un sierto minister pasobra e resultado 
aki ta produkto di un proseso di vari- 
os aña durante kual Jose Jardim tabata 
minister di Finansa i kontrali na loke tur 
hende a kere ku e ta un ‘mago’ e rotsoi 


finansiero ku ela laga atras lo bai kosta 
nos pueblo karu. 

Pero manera tur hende por a mira i 
tende, na lugá di e duna kuenta i rason a 
duné un promoshon a kambio di ken sa 
ki fabor e mester hasi kua mandatario. 
Hecho ta ku pa 2017 Kórsou tampoko 
lo tin un presupuesto balansá, i e debe 
nashonal ta sigui subi. 

Pa e motibu aki Kórsou a tuma medida 
adaptando presupuesto, o sea kórta den 
gastunan selektivamente pero ta spar 


proyektonan faborito of di aliadonan 
politiko. 

E adaptashon aki a keda entregá resi- 
entemente serka Komishon Supervis- 
hon Finansiero i nan lo evaluá esaki. 

Lo tin prinsipalmente atenshon pa e 
impakto struktural di e medidanan ku 
gobiernu ta bai tuma mientras ku nan 
a insisti ku gobiernu di Kórsou tin ku 
produsi un análisis di riesgo pa e pre- 
supuesto di 2018 pa di e moda ei por 
manehá e riesgonan for di tempran. 

Fondo di penshun mester tin 
abilidat pa komuniiká ku nan klientenan 


WILLEMSTAD - Tin un dicho ta 
bisa ku bo por hiba kabai te na boka di 
pos, pero bo no por oblig’é bebe. 

Prof. Schuit a hasi un komparashon en- 
tre e dicho bieu aki i komunikashon den 
2018. ‘Bo no por elcsigi komunikashon, 
pero si bo por promové”, segun sr. Ste- 
ven Schuit. 

Bon komunikashon ta un abilidat, mes- 
ter tin empatia, konosementu propio, 
pasenshi i eksperensia. 

Den esaki por topa ku frustrashon ora 
ku no ta haña oido apesar di a komu- 
nilcá e informashon hopi bia lcaba. Den 
komunikashon esun ku ta skucha mester 
ke risibi e informashon i tambe e mester 
por komprondé loke ta lcomuniká kuné. 


Segun Schuit, komunikashon efektivo 
ta sosodé di kurason pa kurason. 

MAS KOMUNIICASHON 

Guus Wouters a presentá un inven- 
tarisashon di posibel opshonnan komo 
solushon pa fondonan di penshun. Mas 
uso di komunikashon digital i simplifi- 
kashon di komunikashon pa logra mas 
komprondementu di e materia. 

E éks funcshonaria di APC, sra. Leila 
Matroos-Lasten a elaborá riba e impor- 
tansia di komunikashon i partisipashon 
pa un sistema di penshun duradero. 

Ela a mustra ku e sistema di penshun 
aktual ta bou di preshon debi na interes 


ku ta baha, oumentu di ekspektativa di 
bida, merkadonan finansiero no konsis- 
tente, embeyesimentu i poko posibilidat 
pa inverti lokalmente. 

Leinan aktual no ta pone eksigensia ku 
fondonan di penshun mester duna in- 
formashon obligatoriamente na e par- 
tisipante, Ulanda si a bai dilanti den 
esald. 

Na opinion di e presidente interino tur 
hende mester tin e kurashi pa atmiti ku 
penshun no ta algu sigur mas. 
Partisipantenan mester haña infor- 
mashon lda tokante e riesgonan mará 
na sparmentu pa penshun. 


Mester sigi paso di bo fondo di penshun 

Respét pa penshonadonan di Sint Maarten ku 
apesar di orkan Irma a sigi paga nan prima 


WILLEMSTAD - Fondonan di pens- 

hun mester keda buska formanan simpel 
pa komuniká ku nan ldientenan, esta e 
trahadónan ku ta spar pa nan penshun i 
tambe esnan ku ta lcobra penshun kaba, pa 
embolbi nan mas tantu ku tópikonan relas- 
honá ku penshun. 

Esaki tabata e liña kórá durante di e di tres 
seminario di e asosiashon di fondonan di 
penshun di Karibe, CaPAs ku a tuma lugá 
reseientemente den Cinemark na Sambil. 
A keda enfatisá ku keda sin komuniká por 
resultá den un riesgo adishonal. 

Fondonan di penshun ta mei mei di komu- 
nidat tambe na momentu di kalamidat, di- 
rektor di APC sra. Evelyn Kruithof-Bor a 
duna di lconosé. 

E presidente di CaPAs a mustra su réspét i 


apresio pa e trahadónan di e fondo di pens- 
hun di Sint Maarten ku apesar di nan situ- 
ashon personal, kaminda apesar di a sufri 
daño na entre otro nan kas den orkan Irma, 
tóg nan a traha duru i pérkurá pa pagonan 
di penshun tuma lugá na órdu. 

KOMUNIKASHON I PARTISIPASHON 

Tema dje di tres seminario di CaPAs tabata 
Komunikashon i Partisipashon. Komuni- 
kashon ta un tema ku nos tur sa di dje. 
Kon ku bai bin nos tur ta komuniká ku otro 
hinter dia. Pero dikon ta parse asina difisil 
pa logra interesá nos partisipantenan den 
nan penshun? 

Acaso e materia ta asina difisil óf tin otro 
faktornan ta hunga un ról? 

E oradónan di órdu Steven Schuit i Guus 


Wouters a komparti nan konosementu i 
ideanan riba e tema. 

Steven Schuit ta profesor Corporate Gov- 
ernance and Responsibility na Nyenrode 
Business Universiteit na Ulanda. E ta un 
profesor emérito na Universidat di Utrecht 
den International and Commercial law. E 
tin hopi aña di eksperensia den selctor privá 
lcomo gerente i komisario. Guus Wouters ta 
un persona lcu a dedilcá hinter su trayelc- 
to laboral den e área di seguridat sosial i a 
traha den selctor di penshun. E1 a olcupá 
vários funshon lcomo gerensia den dife- 
rente organisashon manera Pensioenfonds 
Metaal en Techniek. PMT lcu un kapital di 
70 miar euro i 1.3 mion partisipante, ta un 
di e fondonan di penshun di mas grandi di 
Ulanda. 

Polis a bai atende maltrato 
den Estoril i a haña droga 

WILLEMSTAD - Djamars merdia polis- 
nan mester a bai hotel Estoril den kaya 
di Otrobanda despues di a haña notifi- 
lcashon di un kaso di maltrato lcu mester 
ta tumando luga den un di e kambernan. 
Aparentemente un muhé mester a maltra- 
ta un homber. Na yegada di polisnan na e 
sitio a start mes ora ku un investigashon i 
na momentu ku a bai kontrola den e kam- 
ber a bin enkontra un kantidat d droga 
den un tas. Na e momentu ei polis a de- 
tene e muhé i tambe e homber bai warda 
di polis kune. E kaso a boltu kompleta- 
mente pa motibu lcu polis a bai pa atende 
ku kaso di maltrato i a bin haña droga. 



Ladron kapturá den Centrum Mahaai 

WILLEMSTAD - Ayera den or- 
anan di atardi bewakernan atento 
di Centrum Mahaai a hasi deten- 
shon di un homber ku na mas ku 
un okashon ta hasi su mes kul- 
pabel na ladronisia. E bewaker a 
indika ku un dia prome e mesun 
homber aki a keda gará pero no a 
yama polis pe. A kita lolce ela hor- 
ta i a dune un chéns pero ayera e 
homber aki a tuma e kurashi di 
bolbe bin mesun kaminda i hor- 
ta boter di wisld i tambe pasta 
di djente. E biaha aki si a yama 
polis. A pasa e ladron aki over pa 
polis kaminda ku a bai warda di 
polis kune pa mas investigashon. 

Nan tabata baiendo masha bon 



No ta straño ku Sint Maarten ta den 
perkansia finansiero pa motibu di orkan 


KOMISHON Supervishon Finansiero pa Sint Maarten 
naturalmente tabatin atenshon pa e situashon ekstraor- 
dinario na Sint Maarten, ku den 2017 tabata basta bon 
riba kaminda pa alineá su presupuesto ku e normanan 
finansiero i lcumpli lcu e términonan legal. 

Nan a splika gobiernu ulandes esaki tambe. 

Den 2016 pa promé bes den algun aña por a mira un sur- 
plus. E impakto di e orkannan tabatin den 2017 lcomo 
konsekuensia un défisit supstansial riba e presupuesto. 


A enfatisá e nesesidat pa prepará na tempu e dokumen- 
tunan di presupuesto i di responsabilisashon, i pa alctivá 
e ekonomia di nobo. 

E fondo di rekonstrukshon opviamente ta hunga un ról 
importante den e proseso pa rebibá e ekonomia i e lo tin 
un efekto positivo tambe riba e défisit, ya ku e lo redusi 
esaki. 

Esalci ta suprayá e nesesidat pa finalisá e deliberashon- 
nan entre Hulanda, Sint Maarten i Banko Mundial mas 
lihé posibel. 


Maske tin pobresa 

Pa straño ku por parse situashon 
finansiero di islanan BES ta satisfaktorio 


E situashon finansiero di e islanan BES tambe a lceda 
tratá. E atenshon den sentido finansiero tambe ta posi- 
tivo pa e islanan BES den e akuerdo di gobernashon. E 
atenshon ta bon pa e desaroyo mas aleu di e islanan. 

Ademas mayoria di e munisipionan spesial aki di Hu- 
landa ta konfrontá algun reto. Kaminda Saba ya for di 
2014 konosé un deklarashon aprobatorio di akountent, 
algun otro isla ainda tin algun paso pa dal. 

Meta di e biahe tabata tambe pa sera lconosi lcu e dife- 
rente partnernan di kombersashon na Hulanda. Den e 
kuadro ei a papia tokante di e ról i e funshon di e tres 
Kolegionan. Otro tópiko tabata tambe evaluashon di e 
Lei di Reino tokante di supervishon finansiero i e delib- 
erashonnan entre Hulanda i Aruba tokante di un kuadro 
legal di norma nobo. 

E partnernan di kombersashon na Den Haag a demon- 
strá un gran interes pa e parti Karibense di Reino i di e 
desaroyonan lcu ta tumando lugá aya. 


Serka Hunta di Estado, kaminda e Kolegionan a keda ris- 
ibi pa vise-presidente señor Donner, i vários konseho di 
estado, entre kua e konseho di estado enkargá ku asuntu- 
nan di Reino, señora Schwengle, a interkambiá ekstensa- 
mente di pensamentu tokante e diferente tópikonan di 
aktualidat. 

Partikularmente e retonan pa e islanan ABC relashoná 
ku e desaroyonan na pais bisiña Venezuela, a keda tratá. 
Tópikonan di kombersashon serka e Sektretario di Es- 
tado di BZK tabata entre otro e Lei di Reino tokante di 
supervishon finansiero i e pregunta si e lei alci ta brinda 
Cft sufisiente hérmént pa esaki por hasi su trabou. Ku 
e Minister di Finansa tambe a para lcetu na e situashon 
na Sint Maarten i rekonstrukshon di e pais. E enkuentro 
lcu e ministernan plenipotensiario a tuma lugá durante 
di un almuerso informal, kaminda a papia tokante di e 
situashonnan di e diferente paisnan. 

Summa summarum e biahe pa interkambiá i raportá na 
Ulanda tabata eksitoso. 

Union Europeo ta busca maneranan pa yuda 
Colombia atende e migracion masivo Venezolano 





UN delegacion di e Parlamento Europeo lo bishita Colombia 
pa analiza un plan di ayudo pa cu e crisis migratorio Venezo- 
lano, segun declaracionnan haci diaranson pa e Eurodiputado 
Spañol, Ramón Jáuregui. 

“Mi ta spera cu (...) nos lo por bay bishita e zonanan alci cu e 
obhetivo di planifica un ayudo humanitario hopi importante 
pa Colombia pa nan por atende cu e fluho migratorio alci”, Jáu- 
regui a declara den conferencia di prensa na Panama. 

Segun e diputado aki, e delegacion Europeo tambe lo bishita 
algun poblacion Brasilero cu ta ricibi migrantenan Venezolano, 
pero e no a specifica cua. 

“E crisis Venezolano no solamente ta uno democratico, sino 
humanitario. Casi cuater miyon di Venezolano a huy for di e 
pais. Mi no sa con (e Presidente Venezolano, Nicolas) Maduro 
por splica esaki, mi no ta compronde”, Jáuregui a cuestiona. 

Technoloaia di Vanquardia 


E version nobo di WhatsApp ta permitibo manda y ricibi placa 

E version beta di e ultimo update pa Android 
di Whatsapp ta mustra e posibilidad efecti- 
vo di haci transferencianan monetario via bo 
smartphone, cu un QR code of un codigo di 
identificacion unico di usuario (UPIID). 

E transaccion lo ta asina facil manera djies 
bay na «Settings», primi «Payments» y esco- 
he e modalidad di bo preferencia. Asina cu 
tin e cuentanan di banco registra den e app 
alci, lo por paga of cobra via WhastApp, sin 
necesidad di uza ningun otro app. 

Te cu aworaki, e version ta sigui riba prueba, 
te cu un luna pasa e noticia a circula cu e 
compania a establece relacionnan cu e Gobi- 
erno di India pa haci realidad e anhelo aki. 




Mark Zuckerberg le 
rindi testimonio dilanti 
Congreso di Merca 



E Director Ehecutivo di Facebook, Mark Zuck- 
erberg, a acepta di rindi testimonio dilanti Con- 
greso di Merca den marco di e scandal pa e uzo 
di datonan personal di usuarionan pa e firma 
Cambridge Analytica. 

E audiencia lo tuma lugar dia 11 di april pa 2 or 
di atardi (ira local) dilanti e Comision di Comer- 
cio y Energia di e Camara di Representante, se- 
gun a keda confirma pa e representantenan Greg 
Walden, titular republicano di e comité aki, y 
Franlc Pallone, e integrante democrata. 

“E audiencia ald lo ta un oportunidad impor- 
tante pone un lus riba e privacidad di datonan 
di e usuarionan y pa yuda e mericanonan na 
compronde kiko ta pasa cu nan informacion 
personal online”, Walden y Pallone a duna di 
conoce. 

“Nos ta gradici e dispocision di sr. Zuckerberg 
pa duna su testimonio dilanti e comité, y nos ta 
spera cu e por contesta nos preguntanan dia 11 
di april”, nan a agrega. 

